माउंट एवरेस्ट - विकिपीडिया\nसंसार के सभसे ऊँच परबत चोटी\nमाउंट एवरेस्ट बिस्व के सभसे ऊँच परबत चोटी हऽ। ई हिमालय के महालंगुर हिमाल नाँव के परबत श्रेणी में बाटे। एहिजा से नेपाल आ तिब्बत (चीन) के बाडर गुजरे ला। एकरा के सगरमाथा (नेपाली) आ चोमोलुन्गमा (तिब्बती) नाँव से भी जानल जाला।\nदक्षिण से खिंचल गईल हवाई फोटो, नुप्तसे आ ल्होत्से पर्वत के पीछे से\n8,848.86 मी (29,031.7 फीट) \nप्रथम स्थान रैंकिंग\n40,008 किलोमीटर (24,860 मील)\nदेश के सर्वोच्च बिन्दू\nएवरेस्ट के अवस्थिती, नेपाल - तिब्बत, चीन सीमा\nसोलुखुम्बु जिला, नेपाल \nमूल परबत श्रेणी\nएडमंड हिलेरी आ तेनजिंग नोर्गे\n(जाड़ा में पहिली चढ़ाई 1980 Leszek Cichy आ Krzysztof Wielicki)\nसाउथ कॉल (नेपाल)\nएह परबत चोटी के ऑफिशियल ऊँचाई 8,848.86 मी (29,032 फीट) मानल जाला। ऊँचाई के नापजोख 1955 में भारतीय सर्वेक्षण में भइल जेकरा बाद में चीनी सर्वेक्षण कन्फर्म कइल। कुछ दिन ले नेपाल आ चीन में एकरे ऊपर असहमती रहल कि बर्फ वाली ऊँचाई 8848 मीटर (नेपाली दावा) के मानल जाव कि चट्टानी ऊँचाई 8844 मीटर (चीन के दावा) के मानल जाय। एगो समझौता में चीन नेपाली दावा के मान लिहलस आ नेपालो चट्टानी ऊँचाई के मान के अलग से पहिचान लिहलस।\nएकर वर्तमान नाँव, 1865 में लंदन में मौजूद रॉयल ज्याग्रफिकल सोसाइटी द्वारा, ओह समय में भारत के सर्वेयर जनरल एंड्रयू वाघ के सुझाव पर रखल गइल; वाघ अपना से पहिले सर्वेयर जनरल रहल सर जार्ज एवरेस्ट के नाँव पर रखे के सलाह दिहलें हालाँकि, एवरेस्ट खुद एह बात से सहमत ना रहलें।\n↑ अंतराष्ट्रिय सीमा पर एवरेस्ट के चोटी के स्थान विस्तृत स्थलाकृतिक मानचित्रण पर साफ साफ देखावल गईल बा, नेपाल के अधिकारिक मानचित्र के साथ में.\n↑ Starr, Daniel (18 मार्च 2011). "Golden Decade: The Birth of 8000m Winter Climbing". Alpinist.com. पहुँचतिथी 28 मई 2013.\n↑ "Mt Everest History and facts". Mnteverest.net. पहुँचतिथी 29 मई 2013.\n↑ "Mount Everest is two feet taller, China and Nepal announce". National Geographic. पहुँचतिथी 8 December 2020.\n"https://bh.wikipedia.org/w/index.php?title=माउंट_एवरेस्ट&oldid=681802" से लिहल गइल\nLast edited on 15 दिसंबर 2020, at 12:11\nएह पन्ना पर आखिरी बेर संपादन 15 दिसंबर 2020 के 12:11 बजे भइल रहल।


लोकपाल के नाना प्रोडक्ट – Anjoria\nजनवरी 8, 2012 भोजपुरी, लस्टम पस्टम\nबाबा लस्टमानंद एगो अखबार में छपवावे खातिर लोकपाल पर एगो लेख लिखले. लेख का रहे एकदम से तमाशा रहे. ऊ लिखले कि लोकपाल एगो अइसन फल हऽ जे ईमानदारन के मीठ आ बेईमानन के खट लागेला. जनता के खट मीठ दूनो. सरकारी अफसरन के ई बड़ा कसवे ला. आपन देश एगो गरम देश हऽ डाक्टरी के भाषा में एकरा समशीतोष्ण देश कहल जाला. कुछ लोग एकरा के जड़ी बूटी बूझेला आ बूझे ला कि एकरा सेवन से भ्रष्टाचार नामक बेमारी खत्म हो जाई. सत्ता पक्ष आ विपक्ष के लोगन में एकरा गुणावगुण के लेके भारी मतभेद बा. जइसे लोकपाल के चूरन कई बेमारी में काम आवे ला. एकरा बनावे के फारमूला हऽ दू चार गो संविधान के जानकार लोग, दू चार गो बड़बोला चाहे हो सके तऽ बहुबाचक लोग आ एगो भूखऽल रहे के आदी बूढ़ आदमी. सबके एक जगहा एकट्ठा कऽ लऽ आ ओकरा के कुतर्क के छुरी से गोद दीं. ओकरा बाद बयान के पानी में फुला दीं. आ ओकरा बाद आश्वासन के चाशनी में डभकाईं. जब एकदम पाक जाऊ तऽ ओकरा के बहस के धूप में सूखे के डाल दीं. एह से जे लोकपाल बनीं ऊ एकदम हलुक रही आ बिल्कुल हरजा ना करी, खाली सवाद बदल जाई. अफसर आ कर्मचारी ओकरा बड़ा चाव से खाई लोग. एह चूरन के सेवन से भ्रष्ट आ ताकतवर लोग ऊंच मनोबले प्राप्त करी. शिकायत करे वाला सांसत में पड़ी. जनता ई चूरन में थोड़का गुणकारी मसाला वगैरहो डाले के चाहऽ रहल बा जेहसे ई असरदायक बन जाय लेकिन सरकार सहमत नइखे. विपक्ष तऽ ई चूरन के ले के अब ले संशय में बा कि ई का हऽ. कुल मिलाके जनता, सरकार अउर विपक्ष के खींचतान में ई लोकपाल एगो रगड़ा बन रह गईल बा.\nइहे ना लोकपाल चटनियो बने ला. एकरा खातिर आवश्यक सामग्री हऽ लोकपाल जैम – आवश्यक सामग्री – ताजा लोकपाल प्रस्ताव रूपी फल. अलग – अलग समूहन से मांगल. लगभग एक किलो झूठ भरोसा के चीनी, थोड़की सा अहंकार रूपी प्रिजरवेटिव.\nएकरा बनावे के विधि हऽ पहिले लोकपाल के खूब बहस, बैठक, कानूनी अड़चन के आंच में ढंग से भाप लऽ. फेर नियम, बेबसी, अधूरा इच्छा के हाथ से कड़ेरे सान लऽ. ध्यान रहे कि कवनो बीज चाहे छिलका न रह जाए जे कि खात समय दांत में गड़ों. बेदांतो के लोग एकरा के चभुला के घोंट जाय. अब संवैधानिक मान्यता के अभाव के ठंडा पानी में रख दऽ. लऽ लोकपाल चटनी तैयार बा. ई चटनी से बुद्धि खुले ला.\nई एगो विवादास्पद फल हऽ. विशेषज्ञ एकरा बारे में एकमत नइखे लोग. एगो वर्ग कहेला कि ई अत्यंत फायदेमंद हऽ लेकिन सरकार एकर गूदा, पत्ता, छिलका सब निकाल देवे के चाहे ले. विपक्ष एकरा से लगाव नईखे. अब देश बूझ नइखे पावत कि ई खाइल जाउ कि उगिल दिहल जाउ.\nएतना के बाद बाबा लस्टमानंद आपन लेख समेट दिहले काहे कि लोकपाल के समर्थक नवजुवक दल के लईका उनहीं की ओर लपकल चलल आवत रहले सन.


ढ़ाला पर रोक देहलें ट्रेन, भइले सस्पेंड, जानीं का बा पूरा मामला - खबर भोजपुरी\nढ़ाला पर रोक देहलें ट्रेन, भइले सस्पेंड, जानीं का बा पूरा मामला\nरेलवे सख्त हो गइल बा| बीच ढाला पर रोक देहल गइल ट्रेन, विडिओ भइल वायरल त भइल खुलासा\nBy Khabar Bhojpuri Desk\t On Feb 24, 2022\nसोसल मीडिया पर आजकल एगो वीडियो वायरल हो रहल बा जेमें एगो लोको पायलट ट्रेन के फाटक के लग्गे रोक देता. एही टाइम एगो आदमी लोको पायलट के लग्गे पहुंचs ता अउर बतावल जाता कि ओ पैकिट में कचौड़ी रहल| वीडियो वायरल भइले के बाद रेलवे ए मामिला में शामिल5लोग के सस्पेंड क देहलस|\nघटना राजस्थान के अलवर के एगो रेलवे फाटक के ह| एही बिच्चे केहू वीडियो बना लेहल अउर सोशल मीडिया पs डार देहल| अब ई वीडियो वायरल हो रहल बा| सोशल मीडिया पs कुछ लोग जहवाँ लोको पायलट के समर्थन में बा उहवें कुछ लोग एके गैरकानूनी बतावsता |\nयह वीडियो एकwhatsappग्रुप के माध्यम से आज ओर अभी देखने को मिला है\nक्या यह रेलवे नियमानुसार सही है अगर गलत है तो एक्शन लीजिए और सम्बंधित सभी व्यक्तियों पर कार्यवाही करें@vishalmrcool @JAGMALSINGH_MON @vasudhoot pic.twitter.com/Tw5dtkozzn\nओन्ने वीडियो के सोशल मीडिया पs वायरल भइले के बाद उत्तर पश्चिम रेलवे मामिले में सामिल लोग के खिलाफ अनुशासनात्मक कारवाही कइले बा. लोको पायलट, सहायक लोलोको पायलट, दो गेटमैन अउर एगो स्टेशन मास्टर सहीत्ते पांच लोगन के सस्पेंड क देहल गइल बा|\n2214000cookie-checkढ़ाला पर रोक देहलें ट्रेन, भइले सस्पेंड, जानीं का बा पूरा मामलाyes\n24 फरवरी 2022 के राशिफल\nगूगल मैप के कमाल, 17 बरिस पहिले गायब भइल आदमी के परिवार से मिलवलस\nMG-NREGS : नरेगा में काम के मांग में तेजी से बढ़ोतरी, कोविड महामारी से पहिले के…\nअमनौर: मिशन ‘प्राणवायु’ के तहत झखरी गांव में वृक्षारोपण सह वृक्ष वितरण…\nलइकी के गोलगप्पा बेचे वाला नाबालिग लइका से हो गइल प्यार, दुनु घर से हो गइले फरार


मकर संक्रांति हमनी के सांस्कृतिक श्रेष्ठता के प्रतीक – Anjoria\nमकर संक्रांति हमनी के सांस्कृतिक श्रेष्ठता के प्रतीक\nजनवरी 14, 2013 पाण्डेय हरिराम\nजहिया सूर्य धनु राशि से निकल के मकर राशि में प्रवेश करेला ओह दिन के मकर संक्रांति कहल जाला. एही समय से सूर्य दक्खिनमुखि से उत्तरमुखी होखे लागेला. सूर्य के उत्तरायण, उत्तरमुखी, होखल खाली शास्त्रीय सोच ना हो के विज्ञानो सम्मत होला. सूरज धरती के परिक्रमा पथ के केंद्र में बा आ बाकिओ सगरी ग्रह ओकरे चक्कर लगावेलें. सूरज के एक फेरा लगावे में जवन समय लागेला तवने के एक साल मानल जाला आ एकरा के सौर वर्ष कहाला. धरती जवना गोलाई वाला पथ पर सूर्य के चारो ओर घूमेले ओकरा के “क्रांति चक्र” कहल जाला. एह क्रांति चक्र के परिधि के 12 हिस्सा में बाँट के 12 राशि बनेले.\nहमनी के पुरखा सितारा समूहन के आकृति के हिसाब से ओहन के नाँव दे रखले रहले. शेर जस लउके वाला तारा समूह के सिंह राशि घोषित कर दिया, लड़िकी जस लउके वाला समूह के कन्या राशि, धनुही जस लउके वाला समूह के धनु राशि वगैरह. एह तरह धरती के क्रांति चक्र एक सौर वर्ष में बारह गो तारा समूहन से गुजरेला. हर समूह से निकल के दोसरा समूह में जाए वाला घड़ी संक्रांति काल होला. ई एगो खगोलीय घटना ह जवन एक साल में बारह बेर, माने कि हर महीना, होला. सूरज त एके जगहा रुकल बा, चक्कर धरती लगावेले. एहसे जब धरती मकर समूह होके, माने कि मकर राशि से गुजरल शुरु करेले त ओकरा के ज्योतिष आ अंतरिक्ष विज्ञान में मकर संक्रांति कहल जाला.\nहमनी के संस्कृति में मकर संक्रांति के त्योहार का रूप में ना बलुक व्रत का रूप में मनावल जाला. व्रत शब्द वृ धातु से बनल बा जवना के मतलब होला वरण भा चुनल. संक्रांति के मतलब भइल संक्रमण भा ट्रांजिशन. मकर संक्रांति के समय सूर्य धनु राशि से निकल के मकर राशि में घुसेला आ एही घरी से सूर्य उत्तरायण होखे लागेला. आम आदमी एह तरह के वर्गीकरण से अलगे रहेला बाकिर भारतीय संस्कृति में व्रत ओह पर्वन के कहल जाला जवन पूरा साल के एगो गोल घेरा का रूप में देखेला. ई घूमत गोला साल में अनेके व्रतन के जनम देला. चूंकि ई व्रत के सूर्य के परिक्रमा करत तय होला से हर साल कमो बेस एकही तारीख के मकर संक्रांति पड़ेला. आजुकाल्हु त हर साल ई 14 भा 15 जनवरी के पड़ेला बाकिर आजु से सौ साल पहिले ई 12 भा 13 जनवरी के पड़त रहुवे. एह बारे में नासा एगो मजगर खोज कइले बावे कि पृथ्वी के भ्रमण पथ पर चले के गति हर कुछ साल पर 72 घंटा धीमे हो जाले. अब चूंकि धरती के रफ्तार लगातार धीमे होखल जात बा से अब साल में 12 का जगहा 13 गो राशि हो गइल बाड़ी स. पता ना ज्योतिष के विद्वान एकरा के मानल शुरू कइलें कि ना बाकि नासा वालन के कहना ह कि एह तेरहवीं राशि के गणना में ना लिहला का चलते लगभग 84 फीसदी भविष्यवाणियां सटीक नइखे हो पावत. इहे बात मकर संक्रांतिओ पर लागू बा. एही चलते 100 साल पहिले मकर संक्रांति 12 भा 13 जनवरी के पड़त रहे आजु 14 भा 15 जनवरी के पड़त बा. हो सकेला कि 200 साल बाद ई 24 भा 25 जनवरी के पड़ल करे.\nएहिजा ई बतावल जरूरी बा कि व्रत व्यक्तिगत पर्व मानल जाला जबकि त्योहार सामूहिक पर्व. एह तरह मकर संक्रांति त पर्व ह, बाकि होली त्योहार. जवन व्यक्तिगत पर्व होई ओहमें अनुष्ठान अधिका होला, उल्लास कम. जबकि सामूहिक पर्व में अनुष्ठान ना के बरोबर होला बाकिर उल्लास अपना अतिरेक पर होला. इहे कारण ह कि मकर संक्रांति व्यक्तिगत पर्व होखला चलते सेलेक्टिव हो जाला. मन करे त मनाईं ना त मत मनाईं. लेकिन होली के हुडदंग में शामिल होखे के मन होखे भा ना होली के असर से बाँच ना सकी.\nदुनिया के हर संस्कृति में सूरज के पूजा होला. वैज्ञानिको लोग के कहना ह कि धरती पर जवने जीवन बा से सूरज के मेहरबानी से. एही से अनेसा जतावल जाला कि आज से करोड़ों साल बाद जब सूरज ठंडा हो जाई त धरती पर जीवनो खतम हो जाई. एही से मकर संक्रांति हमनी के सांस्कृतिक श्रेष्ठता के प्रतीक ह.\n(14 जनवरी 2013)\nपाकिस्तान पर हमला कइल जरूरी नइखे


गोरे गोरे बदनवा में कमाल के गोदनवा – Anjoria\nगोरे गोरे बदनवा में कमाल के गोदनवा\nमार्च 31, 2010 Maliini Awasthi, गीत गवनई\nखुला आसमान का नीचे संगीत के महफिल. बिहार कोकिला शारदा सिन्हा का आवाज पर विभोर हो रहल त मालिनी अवस्थी का बोल पर मदमस्त होखत श्रोता. एहसे अलग फिल्म अभिनेता शेखर सुमन जब मंच सम्हरलन त महफिल के रौनक देल बनत रहे.\nराजधानी दिल्ली के मैथिली भोजपुरी अकादमी का तरफ से आयोजित सांस्कृतिक कार्यक्रम के शुरुआत शेखर सुमन गोरे गोरे बदनवा में कमाल के गोदनवा गीत से कइलें आ फेर श्रोता लोगन का फरमाइश पर अपना सधल गायकी के परिचय देत लागा चुनरी में दाग आ मधुवन में राधिका नाची रे प्रस्तुत कइलें. उनका बाद बिहार कोकिला शारदा सिन्हा विद्यापति गीत जय जय भैरवी असुर भयावह का बाद चलु देख बहिना जुलूम भेल भारी पेश कइली. ओकरा बाद अइली मालिनी अवस्थी जिनकर स्वागत श्रोता ताली का गड़गड़ाहट से कइलें. मालिनी शुरु भइली रामजी के भइल जनमवा, चलऽ हो कर लेई दरसनवा से. फेर सईंया मिले लरिकैया मै क्या करूं पेश कइला का बाद चैत का चित पर लागे ना रे रामा पेश कइली. मालिनी अवस्थि के धोबिया, बटोहिया जइसनपाारम्परिक गितन के प्रस्तुति श्रोता लोग के ताली बजाये पर मजबूर कर दिहलस.\nमंच से संबोधन देत मालिनी अवस्थी कहली कि आजु भोजपुरी के अभिनेता आ गायकी का बदौलत भोजपुरी के चौतरफा विकास हो रहल बा. भोजपुरिया श्रोता सुरस्गीत प्रेमी आ समझदार होलें आ पूरा तन्मयता से गीत संगित के आनन्द उठावेलें. अपना के अवध के बेटी बतावत मालिनी मैथिली आ भोजपुरी संस्कृति के बचावे बढ़ावे खातिर हो रहल मैथिली भोजपुरी अकादमी के पहल के कायल बतवली.\nभिखारी ठाकुर सम्मान से नवाजल गइली प्रतिभा सिंह\nधूम मचावत आँचल\nजुग जुग जिअसु ललनवा – भोजपुरी सोहर\nमई 26, 2018 Editor\nOne thought on “गोरे गोरे बदनवा में कमाल के गोदनवा”\nprerna कहते हैं:\nअप्रैल 7, 2010 को 2:11 अपराह्न पर\nMan gaeni malini ji…raua ke ham phla bari sunani aur rarur prasansak log mai shamil ho gaeni….Sharda ji ke geet sunal sakchatkar mai to hamar jivan ke manokamana puran ho gael….hamar hardik Subhkamana……………


‘बिहारी बन गइल हीरो’ बंपर ओपनिंग ले के मुंबई में रिलीज – Anjoria\nMar 9, 2016 बिहारी बन गइल हीरो\nअनुग्रह फिल्म्स के बनावल भोजपुरी फिलिम ‘बिहारी बन गइल हीरो’ पिछला दिने बम्पर ओपनिंग ले के मुंबई आ अगल बगल के सिनेमाघरन में रिलीज कइल गइल. कुछ अउर सिनेमाघरन में ई अगिला हप्ता रिलीज होखी.\nएह फिलिम के देखेवाला खूब पसंद करत बाड़ें. नया स्टार कास्ट होखला के बावजूद देखेवालन के भीड़ लागत बा. बॉबी-अंजना नीमन काम कइले बाड़ी. विवेक श्रीवास्तव के निर्देशन सराहेजोग बा.\nफिल्म के निर्माता आर.डी. एवं सलामत खान, निर्देशक विवेक श्रीवास्तव, लेखक मनोज पांडेय, गीतकार-संगीतकार सुजीत चौबे, नृत्य निर्देशक मिहिर, अशोक-मयंक अउर फिरोज खान, कला दिनेश अउर सतीश, एक्शन हीरालाल यादव, सम्पादन सचिन आ छायांकन चंद्रप्रकाश अउर मसूद कुरैशी के ह. सह-निर्माता हउवें विजय अग्रवाल, मेहमूदी बेगम अउर मनीष चौबे.\nमुख्य कलाकार बाड़ें बॉबी किशन, अंजना डॉब्सन, अवधेश मिश्रा, मनोज टाइगर, संजय पाण्डे, सुनीता सिंह, इमरान, देवेन्द्र, इसराईल वगैरह.\nएह फिलिम के कहानी गांव के एक सीधवा नवही बबलू से शुरु होत बा. ई नवही अभिनेत्री रोशनी के दीवाना हो जाता. संयोगवश, बबलू के गांवे में एगो फिलिम के शूटिंग होखत बा जवना के हीरोइन हई रोशनी. हालात कुछ अइसन बनत बा कि बबलू रोशनी के ब्वाय बन जाता आ उनुका के एगो दुष्ट से बचावतो बा. यूनिट वापस चल जात बिया. आगे जा के रोशनी-बबलू कइसे आ कहनेँ मिलत बाड़ें आ बबलू कइसे हीरो बनत बा इहे एह फिलिम ‘बिहारी बन गइल हीरो’ के कहानी बा.


Holi celebrated all over in India know how Bhojpuri people celebrate this Bhojpuri: जवन मजा फगुआ में मिली तवन कवनो त्योहार में ना, पढ़ीं भोजपुरी होली के अंदाज\nBhojpuri: जवन मजा फगुआ में मिली तवन कवनो त्योहार में ना, पढ़ीं भोजपुरी होली के अंदाज\nफगुआ आ होली में एगो बड़ फरक त ईहे लागेला कि होली में लोग अंगुरी से लिलार प टीका लागावेला - आ फगुआ में मुठी में अबीर भरि के एंड़ी से कापार तक झोंकि देला. खांटी भोजपुरी आ देहाती इलाकन में रङ सबेरे से दुपहरिया तक के चीजु ह - आ अबीर सांझी खा के. एक बार सुरू हो जाइ त चाहे जब ले मन हो चल रहो.\nहोली त गांव गिरांव से लेके, पूरा देस आ दुनिया खेलेले - बाकिर जवन मजा फगुआ में आवेला ऊ काहां मिली. रङ आ अबीर खेले के भी अलग नीयम होला. छोट-बड़ के गोड़ लागे से ले के बाराबरी में गले मिलला तक. ननदि-भउजाई के नोंक झोक के त ई हालि हो जाला कि कहल जाला – ‘फागुन में बुढ़वा देवर लागेला...’ जाहंवा भी भोजपुरी बोलल जाला ओह इलाकन में अइसहीं होली आ फगुआ में फरक महसूस होला.\nफगुआ आ होली में एगो बड़ फरक त ईहे लागेला कि होली में लोग अंगुरी से लिलार प टीका लागावेला - आ फगुआ में मुठी में अबीर भरि के एंड़ी से कापार तक झोंकि देला. होली में रङ आ अबीर में कवनो फरक ना बुझाला, बाकिर फगुआ में रङ के बेरा आलगा होखेला आ अबीर के आलगा.\nखांटी भोजपुरी आ देहाती इलाकन में रङ सबेरे से दुपहरिया तक के चीजु ह - आ अबीर सांझी खा के. एक बार सुरू हो जाइ त चाहे जब ले मन हो चल रहो.\nबचपन में फिचुकारी से, आ बड़ भइला प बाल्टी भरि भरि के जीभरि के रङ खेलाला के बाद मलि मलि के छोड़ावे में जवन माजा आवेला ओकर बाते आलगा होला. ओकारा बाद नाया नाया कापड़ा पहिनि के अबीर खेले निकलल जाला.\nरङ खेलला के मतलब होखेला फुल-मस्ती आ अबीर लागावे में अदब आ अनुसासन बहुते जरूरी होला. अबीर लागावे के भी तरीका सभे के आलागा बनल बा. ईहो कहल जा सकेला कि बनावल बाटे.\nजे बड़ बा ऊ छोट के दुलार से अबीर लागावेला आ छोह देखा के आसीरबाद देला, बाकिर छोट जब आपाना से बड़ के अबीर लागावेला त गोड़े पर अबीर रखि के छू लेला. फेरू बड़ ओकारा के उठा के गले लागावेला आ ढेर छोट होला त गोदिये में उठा लेला.\nई कुल्हि बारीक फरक होला सहरी आ देहाती होली के पाराम्पारा में. सहरी होली त फाटाफट एके साथे रङ आ गुलाल लागा खेलि लीहल जाला. बुझइबे ना करे कि के रङ लगवले बा आ के अबीर? ईहो समझल मुस्किल हो जाला कि काहें के एके साथे रङ आ अबीर लागावल जाता. सायेद एही से कई जगह से होली खाली अबीरे से खेलि के खतम क दीहल जाता. रङ आ अबीर त पुरानका जामाना में भी फूले-पाता से बनत रहल हा, आ फेरू से अब हरबल-अबीर बाजार में आ गईल बा. बीच में सब केमिकल भरल रहल रहत हा, बाकिर आछा बात ईहे बा कि फेरू से आदमी कुदरत के करीब लौटे लागल बा.\nननदि भउजाई के होली-दिवाली त आङना से ले के रसोई ले रोजे लागल रहेला, बाकिर देवर के त भउजाई के साथे फगुआ खेले के बरिस दिन के दिन में एके बेरि मिलेला. एकर क्रेज ओ घरि अउरी जादा रहेला जब घरे में कवनो नाया दुलहिन आइल रहेले. जब हमहूं ससुराल गईनी त सुननी कि टोला माहाला के देवर लोग रङ अबीर खेले आई. सुनि के बाड़ा अजीब लागल कि जान ना पाहचान आ लोग फगुआ खेले खातिर आ जाई. हम थोड़ा सोच में पड़ल रहनी तले एगो हामार चचियासासु बुझि गइली. काहें कि जइसहीं हामार ननदि कहि के गइली, चाचीजी हामार उलझन चेहरे से पढ़ि ले ली. फेरू ऊ आपन कीसा सुनवली. बतवली कि जब बिआह के बाद ससुराल पहुंचली त दुइए-तीन दिन बाद फगुआ पड़ि गइल. ओ दिन सबेरहिं बगल के एगो लइका आङन में आके पूछलसि कि हामार भउजाई काहां बाड़ी. आङने में से केहू बाता दीहल कि तू त घर के लइका हव चलि जा, आपाना कोहबरे में त बाड़ी. बातावे आला इहो ना सोचलसि कि ऊ लइकवा त दुलहिन के रङ लागा के चलि जाई बाकिर दुलहिन के मन होई तो ऊ का लगइहें. कामारा में अइसन कवनो इंतजाम त रहे ना.\nकामारा में कोना कोना खोजली त चाचीजी के एगो एवेरेडी के बैटरी मिलि गइल. देखि के बाड़ा खुस भइली कि फोरि के पानी में मिला के लागा देबि, जइसे पहिले के जामाना में काठ के पटरी प करिखा लागावल जात रहे. बाकिर बैटरी हाथ से फूटे तब त. आपाना से भरि जोर कोसिस कइली, जब ना फूटल त तनिकी बाउरो लागत रहे. तलहीं एगो जूता पालिस के डिबा लउकि गइल.\nजब उ देवर जी बाहर निकलले तो सुनाइल कि सहर के भउजी त गमकउआ रङ धइले बाड़ी. आङन में देखि के भी लोग अचरज में पड़ि गइल कि दुलहिन के पासे रङ काहां से आइल. जे कामारा में भेजले रहे ऊहो तनि राहते महसूस करत रहे. बाद में ओकरो अफसोस होत रहे कि काहें के कनिया के निहथे रहते केहु के रङ खेले के भेजि देनी हा. अब सभे केहू ई जानल चाहत रहे कि दुलहिन के पासे ई गमकउआ रंग आइल काहां से.\nकेहू कहुए कि मायके से लेके आइल रहल होइहें. तले बीचे में बात काटि के केहू बातावे लागल कि झांपी त हमहीं खोलले रहनी ओमे त रङ ना रहुए - गमकउआ के के कहो भाला.\nजब ऊ देवर जी ओसारा से निकलि के बाहर चलि गइले त हाथ धोवे खातिर चाचीजी बाहर निकलली. सभे केहू आसे पासे बटोरा गइल. देखि के बुझि गइली कि बात का बा. जब बतवली की कवनो खास बात नइखे. जूता के पालिस ले के हाथे पर आंवरा के तेल मिला के मुंह में पोति देले रहलीं, त सबके ठाहाका के ठिकाना ना रहे. जब कभी भी होला आ फगुआ के चारचा होखेला अपनेआप चाचीजी के फगुआ मन परि जाला. दुख के बात इहे बा कि चाचीजी हमनि छोड़ि के हाले में होली के पहिलहीं चलि गइली.\nफगुआ के इंतजार त काफी पहिले से रहेला, बाकिर असली तेयारी समति फुंकइला के बाद से सुरू होला. जे होली बोलेला ऊ होलिका दहन कहेला आ जे फगुआ खेलेला ऊ समति फुंकइला के बाद तेयारी सुरू करेला. समति के दीने भी पूरा परिवार के गोड़ हाथ में उझिला लागावल जाला. होली वाला लोग उझिला के उबटन कहेला. उझिला लागा के फेरु रगड़ि रगड़ि के छोड़ा के परिवार के हर बेकति के हिसाब से गोइंठा बोरा में भरि के हर घर से समति में डालाला, ताकि जातना दुख जांजाल होके समति के साथ जरि जाऊ आ फगुआ से सब नाया सिरा से सुभ सुभ सुरू होखे.\nसुभ के सुरुआत होला गोझिया से जब घर भर मिलि जुलि के बानावेला. केहू हाथे से बाना देला त केहू सांचा में जांति के. फगुआ के दिन त पुआ के होखेला. मीठा में, आ नमकीन में फुलावरा. पहिले सूखल आ बाद में तक्कड़ में भिंजा के दहीबाड़ा, जी भरि के चांपल जाला – ‘जोगिरा सारारारा!’\nरङ आ अबीर के बाद फगुआ के पूरनाहुति होला चइता से. जलेले गांव के लइका फइका से लेके बड़ बुजुर्ग मिलिके टांसी में सुर ना मिलावे फगुआ फीके लागेला, बाकिर ओकारा बाद बुझाला कि जगि पूरा हो गइल - 'हो रामा चईत महिनवां...'! (लेखक सत्या दुबे वरिष्ठ पत्रकार हैं.)


बेन कार्लिन - विकिपीडिया\nमॉन्ट्रियल, कनाडा, 1948 में कार्लिन\nफ्रेडरिक बेंजामिन कार्लिन\n27 जुलाई 1912\nनॉर्थम, पच्छिमी ऑस्ट्रेलिया, ऑस्ट्रेलिया\n7 मार्च 1981 (उमिर 68)\nपर्थ, पच्छिमी ऑस्ट्रेलिया, ऑस्ट्रेलिया\nगिल्डफोर्ड ग्रामर स्कूल\nवेस्टर्न ऑस्ट्रेलियन स्कूल ऑफ माइंस\nElinore Arone (m. 1946-55)\nफ्रेडरिक बेंजामिन "बेन" कार्लिन (जनम 27 जुलाई 1912 –7मार्च 1981) एगो आस्ट्रेलियाई एडवेंचरर रहलें जे एगो एम्फीबियस गाड़ी (पानी आ जमीन दुनों पर चले वाली) पर सवार हो के पुरा दुनिया के चक्कर लगावे वाला पहिला आ अब ले के एकलौता व्यक्ति रहलें।\nपच्छिमी ऑस्ट्रेलिया के नॉर्थम में पैदा भइल कार्लिन, पर्थ के गिलफोर्ड ग्रामर स्कूल में सुरुआती शिक्षा लिहलें आ बाद में कालगुर्ली स्कूल ऑफ माइंस में पढ़लें। एगो इंजीनियर बनले के बाद ऊ कुछ दिन खदान इंजीनियर के रूप में काम कइलें। सैनिक के रूप में कार्लिन, दुसरा बिस्व युद्ध के दौरान भारत, इटली आ मध्य पूर्ब में तैनात भइलें। 1946 में सेना से रिटायरमेंट ले के ऊ अमेरिका में बस गइलें।\nअपने सैनिक जीवन के दौरान उनुके एगो आइडिया आइल रहे आ एही कारण ऊ हनीमून के रूप में अटलांटिक महासागर के पार करे के योजना बनवलें। एगो फोर्ड जी॰पी॰ए॰ (जवन फोर्ड जी॰पी॰डब्लू॰ के सुधार रहे) के हाफ़ सेफ़ (आधा सुरक्षित) नाँव रखलें आ एही में सवार हो के ऊ अटलांटिक पार करे के योजना बनवलन। कई बेर के प्रयास के बिफल होखे के बाद ऊ अंत में 1951 में अटलांटिक पार करे में सफल भइलें।\nएह सफलता से खुस हो के बाद में ऊ पुरा दुनिया के चक्कर एही गाड़ी कम नाव से लगा दिहलें। 13 मई 1958 के ऊ वापस अमेरिका पहुँच के आपन ई यात्रा पूरा कइलें।अइसन करे वाला ऊ पहिला आ आखिरी व्यक्ति रहलें। एह यात्रा में कार्लिन आ उनुके गाड़ी हाफ़ सेफ़ 17,780 किलोमीटर (11,050 मील) के यात्रा समुंद्र में आ 62,744 किलोमीटर (38,987 मील) यात्रा जमीन पर, दस साल में पूरा कइल आ 38 गो देसवन से गुजरल जवना के कुल खर्चा $35,000 आइल।\nकार्लिन आ उनुके गाड़ी "हाफ़ सेफ़",\nमई 1957 में तोकियो, जापान पहुँचले पर।\n↑ "Amphibian Traveller Home After 10 Years" – दि मॉन्ट्रियल गजेट. प्रकशित, 13 मई 1958.\n↑ History: Ben Carlin and the Half Safe Story – Guildford Grammar. पहुँच तिथी 13 जनवरी 2016\n↑ "NEARS END OF JOURNEY." – दि कैलगरी हेराल्ड. प्रकाशित 14 मई 1958\n"https://bh.wikipedia.org/w/index.php?title=बेन_कार्लिन&oldid=576264" से लिहल गइल\nएह पन्ना पर आखिरी बेर संपादन 11 मई 2018 के 18:44 बजे भइल रहल।


रघुवीर नारायण के 'बटोहिया' पर भोजपुरी आ हिन्दी आदि अन्य भाषा में बढ़िया बात भइल बा। डॉ प्रमोद कुमार तिवारी भी अपना क़िताब 'भोजपुरियत के थाती' में एह पर सुंदर आ मौलिक ढँग से विचार कइले बाड़े आ बड़ा सलीका से आपन बात कहत बाड़े। अपना आलोचनात्मक आलेख 'भारत देसवा के अमर गायक रघुवीर नारायण' में ऊ एह गीत के एगो बहुत बड़ ख़ासियत का ओर हमनी के ध्यान खींचत कहत बाड़े- "रघुवीर नारायण के पूरा 'बटोहिया' कविता रउआ पढ़ जाईं, एह गीत में एको बार भोजपुर, भोजपुरी, बिहार भा आरा, सिवान जइसन शब्द ना मिली। अगर एकरा भाषा के केहू बदल देबे त' ढेर लोग के ई पते ना चली कि एकर लिखवइया कवनो भोजपुरिया रहे। एह गीत के सबसे बड़ ताकत ह' कि ई गीत सब केहू के मिला के चले के, अपना बारे में ना, दोसरा के बारे में सोचे के संदेश देबे ले।"\nकहे के ज़रुरत नइखे कि प्रमोद कुमार तिवारी भारत के एकात्म भाव के ऊपर सकारात्मकता के साथ आपन बात रखत ई कहत बाड़े कि 'बटोहिया' सबके सँगे-साथ मिल के चले के बात कहत बा। ईहे भारतीयता ह, इहे आर्ष परंपरा आ संस्कृति ह- 'संगच्छध्वं संवदध्वं सं वो मनांसि जानताम्।'\nप्रमोद कुमार तिवारी के अनुसार- "अपना समय आ देश के नब्ज के पकड़ला के अलावा एह गीत में रघुवीर नारायण भोजपुरी समाज के मूल संवेदना के पकड़ले बानीं। प्रवास, भोजपुरिया समाज के स्थाई भाव भा कहीं कि मूल चरित्र बन गइल बा। तरह-तरह के प्रवास, अपना देश से दूसरा देश में प्रवास, अपना इलाका से कोलकाता, मुंबई, सूरत, दिल्ली में प्रवास, लइकिन के बियाह के बाद के प्रवास, तरह-तरह के प्रवास...अइसन बुझाला जइसे ई समाज अभिशप्त बा कि लोग छोड़ के चल जाई आ फेर लवट के कबो तकबो ना करी।"\nअपना बात के आगे बढ़ावत डॉ तिवारी कहत बाड़े कि रघुवीर नारायण भोजपुरिया समाज के विरह-भाव के बड़ा नगीचे से अनुभव कइले बाड़े एही से ऊ लिखत बाड़े- 'कामिनी विरह राग गावे रे बटोहिया।'\nडॉ तिवारी के विचार बा कि ई गीत रघुवीर नारायण अापन देश छोड़ के प्रवासी बन गइल लोगन के उद्बोधित करे ख़ातिर लिखले बाड़े। एह गीत के माध्यम से ऊ बहरवाँसू बन गइल लोगन के अपना देश के परंपरा, प्रकृति आ संस्कृति के मन परावत कहत बाड़े कि तुहन लोग बटोही बन गइल बाड़' जा, बाकिर अपना देश के भुला मत जा लोग, ओकरा के याद रख' जा।\nई उत्तम सोच-समझ बा। बहुत लोग ई मानेना आ ई साँचो हो सकत बा कि रघुवीर नारायण ई गीत अँग्रेज सम्राट जार्ज पंचम के सम्बोधित कइले बाड़े, जे 1911 में भारत आइल रहले आ जिनका ख़ातिर दिल्ली दरबार सजल रहे।\nदरअसल नीक भा जबून देखे-देखावे के ई परंपरा आज के ना ह, आ एके देश के ना ह। 'बटोहिया' में बटोही भारत में रहवइया भी हो सकत बाड़े, भारत से बाहर रहे वाला भारतीय भी हो सकत बाड़े, जार्ज पंचम हो सकत बाड़े, कवि के कवनो मित्र हो सकत बाड़े चाहे कवि स्वयं हो सकत बाड़े। संभव बा, कवि अपने के जगावे ख़ातिर अपने के 'बटोही' कहत होखे-'सूतल अमर के जगावे, रे बटोहिया!'\nनिराला अपना कालजयी कविता 'जागो फिर एक बार(1929) में देश के लोगन के 'अमृत संतान'( अमृतस्य पुत्रा:) कह के जगावत बाड़े।\nतमसा तट पर महर्षि वाल्मीकी अपना प्रिय शिष्य भरद्वाज से कहत बाड़े- 'बबुआ! देख' त' ई घाट सज्जन व्यक्ति के मन निअर कतना निर्मल बा।'# अकर्दमिदं तीर्थ भरद्वाज निशामय। रमणीयं प्रसन्नाम्बु सन्मनुष्यमनो यथा।।# वाल्मीकीय रामायण/बालकाण्ड द्वितीय सर्ग/5#\nश्रीमद्भगवद्गीता में त भगवान कृष्ण अर्जुन के सृष्टि के हर रहस्य देखा देले बाड़े। आपन विराट रूप देखे ख़ातिर दिव्य आँखियो देले बाड़े। कृष्ण कहत बाड़े- "हे अर्जुन, अब तूँ हमार सैकड़न-हजारन रंग आ आकृति वाला दिव्य रूपन के देख'-\nपश्य मे पार्थ रूपाणि शतशो'थ सहस्रश:।\nकहल जाला अँग्रेजी के प्रसिद्ध कवि W H Auden अपना प्रसिद्ध कविता Look, Stranger(1936) में Stranger(अजनबी) शब्द के प्रयोग कवनो नारी, जे उनकर आपन मेहरारुओ हो सकत बाड़ी, ख़ातिर कइले बाड़े। ओजहीं, कुछ लोगन के कहनाम बा कि सुबह-सुबह 'डोवर तट' प खाड़ होके प्रकृति के खूबसूरती निहारत कवि ओकर वर्णन करत अपने के संबोधित क' रहल बा।\nडॉ तिवारी के मुताबिक 'बटोहिया' गीत में भारत के शाश्वत मूल्यन के बखान बा। ई गीत 'फिरंगिया' जइसन कई दोसर-दोसर क्रांतिकारी गीतन के प्रेरणास्रोत बनल, जेकरा के गावत अनेक लोग जेल गइले, रचनात्मक आंदोलन कइले आ सामाजिक उत्थान के जतन कइले। रघुवीर नारायण के ई गीत वेदध्वनि अस अपौरुषेय हो गइल।\nभोजपुरी आलोचना के क्षेत्र में प्रमोद जी के उपस्थिति नया दीठि, नया कान आ नया जीभ के लखार करवावत बा- कुछ नया देखे-देखावे, सुने-सुनवावे अउर बोले-बोलवावे ख़ातिर। कठोर से कठोर सत्य के सहज विनम्रता के साथ, बिना कुछ छुपवले, सबके सामने रखे में इनकर जोड़ मुश्किल से मिली। अपना एगो आलेख 'भाषा के सामंतवाद आ तेग़ अली के तीखा तेग़' में प्रमोद भोजपुरी में लिखल साहित्य के प्रतिष्ठा ना मिलला के वज़ह से साहित्य आ समाज के होखे वाला नुकसान के बारे में बात करे के क्रम में कहत बाड़े कि " ई खाली एगो संयोग ना ह' कि हीरा डोम के खाली एगो कविता मिलेले आ भरपूर उमिर जीयेवाला तेग़ अली ते़ग के खाली 23 गो ग़ज़ल भेंटाले।"\nएकर कारण उनुकरे शब्दन में देखल जाउ- "ई कहीं से मानेवाला बात नइखे कि कवनो कवि अपना जिनगी में खाली एगो कविता लिखी आ ऊ पहिलके कवितवा एतना ताकतवर हो जाई कि सरस्वती पत्रिका के संपादक ओकरा पर मुग्ध हो जइहें। एह बात के पूरा संभावना बा कि ई लोग भरपूर लिखले होई बाकिर साहित्य के धीरोदात्त आ धीरललित वाला परिभाषा के कारण ओकरा के अश्लील, भदेस आ गँवार कह के साहित्य के दुआरी में घुसे से मना क' दिहल गइल होई।"\nअइसन संभावना बनत बा बाकिर, संभावना त संभावने ह। ज ले कुछ प्रामाणिक नइखे मिल जात, त ले हमनी के संभावना खोजे ख़ातिर स्वतंत्र बानीं जा।\nप्रमोद कुमार तिवारी के एह क़िताब में आइल कुछ अन्य महत्वपूर्ण आलोचना-विवेचना बा-\n1. जगावेवाला गुरु गोरखनाथ आ भोजपुरी\n2. कवना समाज के हीरो हउअन रैदास?\n3. किंवदन्ती बने बदे मजबूर महेंदर मिसिर\n4.भिखारी ठाकुर के नाटक आ भोजपुरी समाज\n5. भोजपुरिया माटी के पहचान: शैलेन्द्र\n6.भोजपुरी के ताकत क' सनदि(जेहल क' सनदि)\n7.भोजपुरियत के जीत के कहानी 'बिंदिया'(रामनाथ पांडेय रचित भोजपुरी साहित्य के पहिल उपन्यास)\n8. लोहा चबाई के नेवता बा, सेनुर पोंछवाइ के नेवता बा(चंद्रशेखर मिश्र के महाकाव्य 'कुँवर सिंह)\nडॉ तिवारी यदि अपना आलोचनात्मक आलेखन में, ओह विषयन से सम्बन्धित अपना पहिले के विद्वानन के कुछ अतिशय महत्वपूर्ण बातनो के यथास्थान चर्चा कइले रहितन(जइसे 'बटोहिया' पर डॉ भागवत शरण उपाध्याय के विचार आदि) त' बेशक उनकर ई आलोचनात्मक कृति जइसन नीमन बा, ओहू से नीमन हो जाइत।


घर – टटका खबर\nउत्तर प्रदेश में दस लाख घर बनावल जाई\nआवास विकास परिषद तय कइले बा कि राज्य में दस लाख नया घर बनावल जाई. एह ला जमीन अधिग्रहण करे के योजना बने लागल बा. तीन हजार एकड़ के त अधिग्रहण हो चुकल बा बाकिर किसानन से समझौता कइल बाकी बा. एह जमीन पर आवासीय कालोनी बनावल जाई आ अपार्टमेंट बना के कम जमीन पर


रिंकू घोष के मुजरा – Anjoria\nरिंकू घोष के मुजरा\nApr 16, 2010 मुजरा, रिंकू घोष\nभोजपुरी सिनेमा के स्टार अदाकारा रिंकू घोष एम आर इन्टरनेशनल आ सेवेन स्टार क्रियेशन्स के बैनर तले अनंजय रघुराज के बनावल आ मनोज श्रीपति के निर्देशित भोजपुरी फिल्म प्यार बिना चैन कहाँ रे में एगो मुजरा पेश कइले बाड़ी. एह फिल्म में रिंकू के लटका झटका का साथ साथ सुपर स्टार पवन सिंह, स्मृति सिन्हा, ललितेश झा, पंकज त्रिपाठी, आनन्द मोहन, संजीव झा, महक शुक्ला, नीलिमा सिंह, हरिशरन, सुनील बिहारी, अमरेन्द्र शर्मा, आ प्रवीण सिसोदिया मुख्य रुप से मौजूद बाड़े. विनय बिहारी के गीत पर धनंजय मिश्रा के संगीत बा.\nभोजपुरी माटी के सुगन्ध बा किसना कइलस कमाल में\nरउआ सभ के ई जान के खुशी होखे के चाहीं कि भोजपुरी में शुरु होखेवाला सबसे पहिला वेबसाइट http://anjoria.com दुनिया के माथ साढ़े तीन लाख में आ भारत के माथ सताइस हजार वेबसाइटन में शामिल बा. साधन आ संसाधन का कमी का चलते एकरा के एकर सही स्थान नइखे दिआवल जा पावत. रउरा सभ से निहोरा बा कि अँजोरिया परिवार के आपन भरपूर सहजोग दीं. अपना अपना इलाका में एकर प्रतिनिधित्व क के अपना इलाका के खबर, लिखनिहारन के लिखल, आ व्यापार अउर संस्थानन से विज्ञापन बटोर के रउरा ई काम कर सकीलें. अगर अधिका जानकारी लेबे के मन होखे त editorएटanjoria.com के ईमेल क सकीलें.\nटटका खबर, बुध, वैशाख अँजोरिया प्रतिपदा, 2078 विक्रमी\nटटका खबर, सोमार, वैशाख अन्हरिया चतुर्दशी, 2078 विक्रमी\nटटका खबर, अतवार, वैशाख अन्हरिया त्रयोदशी, 2078 विक्रमी\nचौधरी अजीत सिंह के निधन\nटटका खबर, बियफे, वैशाख अन्हरिया दशमी, 2078 विक्रमी\nमराठा आरक्षण के असंवैधानिक करार दिहलसि सुप्रीम कोर्ट\nCategories Select Category मनोरंजन (4,468) गीत-गवनई (165) टीवी (161) फिल्म (1,412) रंगमंच (7) सतमेझरा (476) अगड़म बगड़म (11) एक तरफा विचार (11) कतरब्योंत (7) कोलकाता मेल (4) जिनिगी के जमीन (1) निबन्ध (70) निरउठ (10) नीक-जबून (16) बतकुच्चन (149) भउजी हो (33) भोला बाबू (4) रामझरोखा से (2) लस्टम पस्टम (158) सरोकार (1,107) काम के बात (1) कोर्स आ कैरियर (10) खबर (512) चौपाल (85) ज्योतिष आ वास्तु (8) देश आ समाज (369) नारी-जगत (10) पर्व त्योहार (51) भोजपुरिया लाल (38) योग (1) राजनीति (60) सभा समारोह (111) स्वास्थ्य (8) साहित्य (798) उपन्यास (39) कविता (294) कहानी (59) पुस्तक चर्चा (110) भाषा (266) समीक्षा (10)


पाखी हेगड़े का डबल धमाल – Anjoria\nपाखी हेगड़े का डबल धमाल\nApr 3, 2014 पाखी हेगडे\nभोजपुरी स्टार अभिनेत्री पाखी हेगड़े एह घरी बॉक्स ऑफिस पर डबल धमाल मचवले बाड़ी. पिछला होली पर रिलीज पाखी के दू गो फिलिम ‘देवरा भईल दीवाना’ आ ‘हंटरवाली’ बॉक्स ऑफिस पर शानदार कलेक्शन बटोरत बाड़ी सँ. ‘देवरा भईल दीवाना’ बिहार आ मुम्बई दुनू जगहा रिलीज भइल जबकि ‘हंटरवाली’ मुम्बई में. दुनू फिलिम औरत प्रधान बाड़ी सँ आ दुनू में पाखी के अभिनय के तारीफ होखत बा.\nदेवरा भईल दिवाना में भउजी बनल पाखी दमदार भूमिका में बाड़ी आ उनकर जोड़ी मनोज तिवारी संगे बा. फिलिम ‘हंटरवाली’ में पाखी एक्शन भूमिका में बाड़ी. अपना एह दुनू फिलिमन के सफलता से पाखी खूब उत्साहित बाड़ी. “देवरा भईल दीवाना” के प्रोमोशन करे ला पाखी आजुकाल्हु बिहार भर घूमत बाड़ी.\nचार अप्रेल से मोनालिसा के ‘प्यार होके रही’\nस्मृति बनली जज


सुतवला का बाद रोटी त देला बॉलीवुड – कहली सरोज खान – टटका खबर\nसुतवला का बाद रोटी त देला बॉलीवुड – कहली सरोज खान\nमुंबई 25 अप्रैल. बॉलीवुड का बारे में हमेशा से कहल जाला कि एहिजा सिनेमा का चकाचौंध से अन्हरा के चहुँपल लोग के जम के शोषण होला. आ खाली हीरोइने बने के चाहत राखे वाली लड़िकियने के ना हीरो बने के तमन्ना ले के आइल चॉकलेटी लड़िको लोग के निर्माता निर्देशक लोग के बिस्तर गरम करे के पड़ेला. काल्हु बॉलीवुड के मशहूर नृत्य गुरु एह बात के सही साबित करत कह दिहली कि अइसन त हर जगहा होखेला. बॉलीवुड त कम से कम सुतवला का बाद रोटी त दे देला. अब ई ओह लड़िकी लोग पर बा कि अपना सफलता के सपना साँच करे के कतना आ कव हाली कीमत दीहें. केहू एहिजा जबरदस्ती ना करे.\nआजु रॉकस्टार रणबीर कपूर के कहल सामने आइल बा कि दोसरा का बारे में नइखन जानत बाकिर उनुका कबो एह कास्टिंग काउच पर सूते नइखे पड़ल. हालांकि रणबीर कपूरइहो कहलन कि अगर अइसन होखेला त ई बहुते दुर्भाग्य वाली बात बा.\nबात बात प प्लेकार्ड लेके फोटो खिंचवावे वाला बॉलीवुड गिरोह के काल्हुए से ठकुआ मरले बा आ अबहीं ले केहू सामने नइखे आइल जे खुल के सरोज खान के बयान के निंदा करो भा कास्टिंग काउच का खिलाफ कैन्डिल मार्च निकालसु.\nएगो मशहूर शेर में कुछ फेर बदल कहि के कहल जा सकेला कि – ये स्टारडम नहीं आसाँ, एक सेक्स का दरिया है और डूब के जाना है.\nTags: कासमटिंग काउच, बॉलीवुड, रणवीर कपूर, सरोज खान


हरेश्वर राय, दिसंबर 21, 2020\nठन ठन गोपाल मीते, ठन ठन गोपाल। चाल ढाल ठीक तबो, बाउर बाटे हाल।। हाल अतना बाउर, बा बकरवा के हाल। खींचता कसईया कवनो देहीं से खाल।। तनीसा पपनी जइसहीं हमार झपकल। लेके उड़ल गोसईंया बगलिया से माल।। फंसला से बांचे के नइखे जुगुतिया जी। फेंकि देले बहेलिया बा दाना आ जाल।। कब अइली जवानी बुझाइल ना हमरा। मीत गोटी हमार कबहूं भइल ना लाल।।\nमरल परल अंबर में चान\nआदित उगिहें कि ना उगिहें, बाटे एकर कवन ठेकान। रात सियाही भइल बिया, मरल परल अंबर में चान।। खूनी लिपिस्टिक में संडक, अपने ऊपर इतरात बिया। राजनीति डाएन चुन-चुन के, निर्दोसन के खात बिया।। फूल का खिलिहें फुलवारी में, नइखन एको पुछवैया। चारु देनिए जब डर पसरल बा, कइसे बहिहें पुरवैया।। बीच भंवर में बिया नइया, जिया फंसल बा सांसत में। जवनो बांचल पतवार रहे, ऊ बड़ुए परल हिरासत में।। सुनs हरेसर सुख के सपना, का देखतारs अनेरिए में आस अंजोरिया के छोड़s तूं, काटs दिन अन्हरिए में।।\nजहर घोराइल बा।\nहर सहर के हावा में, अब जहर घोराइल बा। हर दर्द के दावा के, अब असर ओराइल बा।। मासूम के चेहरा पर, बा घाव भइल बड़हन। फेर भीड़ के हाथन से, निरदोस हताइल बा।। हर आस के पतई पर, ओलन के मार परल। हर दिल के डेहरिन में, अरमान तंवाइल बा।। आचरन के समएना में, बा छेदे- छेद भइल। साधुन के आवरन में, फेरु चोर धराइल बा।। बा हाल बुरा नगरन के, चउपट बड़ुए रजवा। कोइला हीरवा दूनहूं, एके मोल बेंचाइल बा।।\nबसंत के उठान लागेलू।।\nतोके सुंदर बनौले भगवान हो, पूनम के तूं चान लागेलू। रंग देहिंया के सोना समान हो, तूं सुंदर बिहान लागेलू।। तोहरा के देखी भंवर बउराला खिलल फूल समझि मेंड़राला। शकुंतला के झूठ बा बखान हो बसंत के उठान लागेलू।। गरवा तहार बा सुराही के भांती खीरा के बिया नियर दांत पांती। मीठ बोलिया लवाही समान हो खुदा के बरदान लागेलू।। तहरा से बाटे एकहीं हथजोरिया तनीसा फेरि द एनिओ नजरिया। पूर मूरख के कइ द अरमान हो तूं देवीजी महान लागेलू।।\nलोगे हंसी ठठाय\nलिट्टी चोखा खाइ के ठंढा पानी पीहीं। संतोषं परम सुखम के संगे रवा जीहीं।। रसगुल्ला के चाह बड़ी बाउर होखेला। बिन अरथ करत फिरी मत हींहींहींहीं।। राउर फाटल देख के लोगे हंसी ठठाय। अपने सुई धागा से आपन गुदरी सीहीं।। याद करीं ऊपरवाला कतना दिहले बा। ओही में से थोर बहुत दोसरा के दीहीं।। जनम भइल बा त मरन त होइबे करी। एह सांच के गांठी में रवा गंठिया लीहीं।।\nमरल खुसी- उलास।\nजीत मरल, गीत मरल, मरल खुसी- उलास। अब का फूलिहें गुलमोहर, परिजात, पलास।। हरेक फेंड़ पर बैठल बाटे, गिधवा के परिवार। पोंछ उठवले रउंदत बाटे पगला संढ़वा घास।। नदी किनारे बैठल बा बगुला भगतन के पांत। सुनीं संगी! सिधरी कूल के बाटे पास बिनास।। चउक, चाह दुकान प होता बोकड़न के भीड़। होखेला मुंडा गरम सुनिके ओहिजा बकवास।। दिनहीं दिने होखल जाता जीवन अब जंजाल। भूख दुख त बढ़ले जाता बढ़त बिया पियास।।\nजरे दिल अरमान।\nजरत खेत, खरिहान जरे, जरे दिल अरमान। जोर लगा के बोलीं रउरा, भारत देस महान।। हम बबुनी के कब कहीं, दूधे नहा पूते फलs। नाहिं चयन बा सांझि के, नाहिं चयन बिहान।। पेट चलावे खातिर बुचना, रहत बड़ुए दिल्ली। गरहन से रोजे जूझेला, ओकरा पूनम के चान।। मुआ करोनवा काल में, का करीं का ना करीं। नाहिं खुलल इस्कूल बा, नाहिं खुलल दोकान।। जरत हिताई, जरत मिताई, जरे प्रेम परिहास। हमनी मूरखन प कृपा करीं, सुनीं दया निधान।।\nपिरितिया करेले गजबे कमाल।\nपिरितिया करेले गजबे कमाल सनेहिया करेले गजबे कमाल। नैनन में बसेली कवनो सुरतिया मती के गती के होला दुर्गतिया होला बउड़म भंवरवा के हाल पिरितिया करेले गजबे कमाल। निंदिया ना आवे ना परे चएनवा दिलवा में दरद उठेला बएमनवा चलेली सन आंख मिरिगा चाल पिरितिया करेले गजबे कमाल। अंबरो से ऊंचा रहेला अरमनवा बरहो महीना बसंत के समनवा पुरवाई निगोड़िया करेले बेहाल पिरितिया करेले गजबे कमाल।\nनरको में अब ठेलम ठेल।\nसरग मरग के छोड़ीं बात नरको में अब ठेलम ठेल। बाटे बांस ना बाजे बंसुरी ना बांचल दीयवा में तेल। आगे नाथ ना पाछे पगहा तबो संवरुआ खेले खेल। बुढ़उ के बा पानी उतरत रोजहीं बचवा धरे नकेल। कतनो खर्चा पानी कइनी तब्बो पप्पू भइलन फेल।\nए सुखारी चाचा।\nकटहर लेखा मुंह काहे लटकल ए सुखारी चाचा। लागता कि हार तोहरा खटकल ए सुखारी चाचा।। ताल के टोपरा बेंच बांच के लड़ल ह तूं बिधयकी। हरलह त पोंछिया तहार सटकल ए सुखारी चाचा।। भोरहीं भोरहीं तूं त दारु से करत रहलs ह कूल्ला। फुटानी के बरखा त अब चटकल ए सुखारी चाचा।। बहुत दिनन से डूबि डूबि के पीयत रहल ह पानी। लगता कि अबकी टेंगर अंटकल ए सुखारी चाचा।। राजनीति के छोड़s चस्का जा अब कीनs कटोरा। साधू चा के पिछवा चलs लटकल ए सुखारी चाचा।।\nफेर एहू साल बाड़े जाड़ दद्दू आइल बा कूहा के चद्दर में गांव लपेटाइल। दुअरा के कउड़ प लागता मजलिस महंगुआ के मेटा से सूटर खिंचाइल। सतुआ पीसात बाटे लिट्टी बनावे ला दादी खाति माटी के बोरसी पराइल। अंगनाई लिपात बा दुअरवा लिपाता गैंड़ा के खेतवा में कोबिया फुलाइल। पछेया के हवा चुभेला तीर जइसन हड़वा में हमरा बा जड़वा समाइल।\nसुत रे ससुर कपूत।\nबहरा में चल रहल बा गोली, सुत रे ससुर कपूत। घुड़मुड़िया के मोटरी बन जो , परले परले मूत।। धूर उड़ा के धइले बाड़े नेता संग चमच कलछुल। बाकी हम भूलाइल नइखीं एहनी सब के करतूत।। केहुओ जाता चांद के ऊपर केहुओ मंगल ऊपर। अबहूं बबुआ राम भरोसे बांटत फिरस भभूत।।\nहमार सुगउ हो हमार सुगउ हो हमार सुगवा चलि गइलs कवना देसवा हो हमार सुगवा। सवख आ सिंगार अब हम केकरा पर करम मीतवा केकरा पिरितिया में रात- दिन जरम केकरा ऊपर करब अब हम गरब गुमनवा। रहलs अलम तूहीं एह हमरी जिनिगिया के रहलs सियाही तूं एह जिनिगी कलमिया के नाइ जिनिगी के हमरी तूं रहs खेवनिहरवा। का हड़बड़ी रहे अबहीं कुछ दिन त जीहीतs जिनिगी के गुदरी अभी कुछ दिन त सीहीतs छोड़ी के काहे भगलs तू माया के मुलुकवा। सभके एक दिन बोलउवा त अइबे करी जी जे भी आइल बा एहिजा ऊ जइबे करी जी बड़ुए अइसने बनावल बिधना के बिधनवा।\nखोजत बानी: भाग २\nअपना बचपन के गांव रे भईया खोजत बानी। अपना पुरखन के नांव रे भईया खोजत बानी।। दोनी ढेंकी जांता कुंड़ी कोल्हू भाथी मोट मथनी ढबरी लोढ़ा पीढ़ा डोंड़ा कांड़ी सोट सेर पसेरिया पाव रे भईया खोजत बानी। चूल्हा चौकी दउरा मउनी झांपी अउर झंपोली कूंड़ा भांड़ी कोठिला डेहरी बोरसी गाड़ा डोली रसिया के ऊपर बढ़ांव रे भईया खोजत बानी। घेंवड़ा लिबरी चोंथा लाटा अंगारी के लिट्टी उमी होरहा तिलई तिलवा पीठा आ दलपिट्ठी ऊख के पहीला ताव रे भईया खोजत बानी। गेंथा गेंथरी गांती बिहिटी झूला तही लंगोट सूजनी असनी लेदरा गणतर चाभी वाला खूंट गोरेया बाबा के ठांव रे भईया खोजत बानी।\nखोजत बानी: भाग १\nअपना बचपन के गांव रे भईया खोजत बानी। अपना पुरखन के नांव रे भईया खोजत बानी।। सांझ सुहानी रएन सलोनी कऊड़ा वाली भोर फुदगुद्दी के धूर नहाई चकवा चकई चकोर करिया कगवा के कांव रे भईया खोजत बानी। लोरी कजरी बिरहा झूमर सोहर आ जंतसार रोपा कटनी गीतन के संग झूमत खेत बधार पीपरा के सीतल छांव रे भईया खोजत बानी। गुली डंटा दोल्हा पाती चिक्का ती ती ती ती गोली वाली नन्हकी गुब्भी तिरका लाता लुत्ती दुअरा पर लट्टू दांव रे भईया खोजत बानी। अरवन झगरा नाधा जोती घारा मारल लऊर सेंगरी सेंगरा बहंगी मुंगरा चंउर ठेंगरी मऊर जलकोबिया के नाव रे भईया खोजत बानी।\nजिनिगिया अजबे खेल खेलावे। जिनिगिया अजबे खेल खेलावे। कबहूं बेटा कबहूं परनाती कबहूं बाप बनावे कबहूं छप्पन भोग खिआवे कबहूं नून चटावे कबो मुआवे कबो जिआवे कबो कबो तड़पावे जिनिगिया अजबे खेल खेलावे। कबो चढ़ावे सिकहर ऊपर कबो उतारे पानी कबहूं देवे महल अंटरिया कबहूं चूवत छानी कबो उठावे कबो गिरावे कबो कबो ठठरावे जिनिगिया अजबे खेल खेलावे। आपन कबो पराया होले कबो पराया आपन कबो गले में फूल के माला कबो गले में नागन कबो हंसावे कबो रोआवे कबो कबो छछनावे जिनिगिया अजबे खेल खेलावे।\nहरेश्वर राय, सितंबर 22, 2020\nहमार जिंदगानी हमार जिंदगानी भइलि पानी पानी हमार जिंदगानी। लागता कि बीचहीं से जाइब चीराई अइसन मचल बा हमार खींचातानी। पाले परल बानी अइसन बलम के माटिया में मिलल बा भरल जवानी। हम भीड़ियो में हरदम रहीना अकेले रहि- रहि के दरदा उठेला तूफानी। नोकरी के रसरी से अइसन छनइनी कि चउबीस घंटा दूहल जात बानी।\nफोकचा जस फोर देब\nहोइबे अंखफोर, त आंख तोर फोर देबि जादे फटफटइबे, तोर मुंहवा झंकोर देबि। चलत रहु हरदम गिरवले आपन मुंड़िया जहां मुंड़ी उठवले, त मुंड़िया ममोर देबि। जवने-जवन कहब, तवने- तवन सांच बा कटले तें बात, त कुकुर जस भंभोर देबि। आम के कहब महुआ, त तेहूं कहबे महुए नाहीं त आम अइसन, भूसवा में गोर देबि। बनबे चल्हांक ढेर, त बतिया हमार सुन ले धरब फंफेली, आ फोकचा जस फोर देबि।\nतिरसंकु के हाल\nगूंडा- मवालीन आ लूकड़न के राज बा लंगवन- बहेंगवन के मुंडी पर ताज बा। लुच्चन के, टुच्चन के, छतिया उतान बा एहनी के इचिको ना डर बा ना लाज बा। बोकड़न- लफंगन के चलती बा देस में सहजे का एहनी के अपना पर नाज बा। कुक्कुर के पोंछ अस एहनी के मोंछ बा अंगुरिन में एहनी के भरल पोखराज बा। बाटे हलिया हमार त भइल तिरसंकु के जमीनिया प‌र सरप आ बदरी में बाज बा।\nपथराइल अंखियन में सपना सजावल जरुरी बा दिल में बनल दरारन के दूरी मेटावल जरुरी बा। परदा के पाछा से खेलता खेल कवनो दुसमनवा ओ दुसमन के परदा में आग लगावल जरुरी बा। दिने-दिन हेहर आ जटही के बढ़ल जाता जंगल एह जंगल प दाब आ टांगी चलावल जरुरी बा। सभ लोगन के पासे बा कवनो ना कवनो सवाल ए सभ सवालन के समेटि के उठावल जरुरी बा। सूर जी बाल्मीकि जी दास तुलसी कबीर जी के घर के बचन सभ के कविता पढ़ावल जरुरी बा।\nराय रमेसर गांव में\nभक भक बींड़ी धूकत फिरेले राय रमेसर गांव में पचपच पचपच थूकत फिरेले राय रमेसर गांव में। नेहा धोआ के खा के पी के मार बिदेसिया इत्तर झारि के लुंगिया घूमत रहेले राय रमेसर गांव में। कबहूं मोटको कबो पतरको से सटिसटि सटरावें चचिया के घरवा चाह पीएले राय रमेसर गांव में। कन्हिया प हरदम राखेले लाल बिन्हचली गमछी आपन किरिया खात फिरेले राय रमेसर गांव में। बिन काठी के आग लगाके मनहीं मन मुसुकालें गड़हे- गड़हा खोनत फिरेले राय रमेसर गांव में।\nकेहू के खोंखी आई त खोंखबे नूं करी पेनवा पुरान हो जाई त पोंकबे नूं करी मंच मिली नचनिया के त नाची - कूदी नेता के मंच मिली त झोंकबे नूं करी। कुछ गवईया गावस ना बस अललाले कुछ बजवईया बजावेले बस झपताले कुछ नचवईया खलिसा उछड़ेलन जा कुछ बोलवईया खलिसा पकपकाले।\nमइया घरवा तोरा कहइनी सासू घरवा रउरा गजब हो गइल, बुचिया गउरी भइली गउरा, गजब हो गइल। रहीं कनेयां त हमरा के, खूब खिअवली सासूजी पुहुट बनावे खाति हमके, दूध पिअवली सासूजी आरे थोरहीं दिन में हो गइनी हम, गरई से सउरा गजब हो गइल। चूल्हा मिलल, चौका मिलल, मिलल चाभी ताला रिन करज के बोझा मिलल औरु छान्ह के जाला अब परे लागल इयाद त हमरा आपन ननिअउरा गजब हो गइल। केस उजराइल, मुंह सूखाइल, आंख-कान बेराम गजबे के ई जिनिगी बिया समझ ना आइल राम देखते देखत हो गइनी एकदमहीं हम बसिअउरा गजब हो गइल।\nरोवतारे बाबू माई: हरेश्वर राय\nरोवतारन बाबू माई पूका फारि - फारी खेत बेंच के किनले बा पपुआ सफारी। साल भ के खर्ची बर्ची कहवां से आई उसिना आ अरवा अब कहां से कुटाई कइसे लगवावल जाई खिरकी केवारी। छठ -एतवार कुल्हिए फाका परि जाई बुचिया के कइसे अब तीजिया भेजाई मुसुकिल मनावल होई फगुआ देवारी। चिकन- मटन के संगे दारु खूब घोंकी पी के पगलाई तब कुकुर जस भोंकी कुरुता फरौवल कके लड़ी फौजदारी। हरेश्वर राय, सतना, म.प्र.\nकइगो नाव डूबवले बानी: हरेश्वर राय\nहरेश्वर राय, अगस्त 23, 2020\nलइके से मइया दइया के पानी बहुत पिअवले बानी जबसे होस सम्हरले बानी कइगो नाव डूबवले बानी। भीतरा से सयतान हईं हम ऊपरा से बम बम भोला सुधा बाछी बनिके मितवा लुगा बहुत चबवले बानी। मानुस के खून मुंहे लागल हम भेंड़िया के नसल हईं अपना देहिंया के ऊपर मनई के खाल मढ़वले बानी। रोहू फरहा अउर बरारी कहंवा बांचि के जइहन सन सिधरी भी एकोना बंचिहें ऐसन जाल बनवले बानी। जाति- पांति पाटी- पउवा के सुरुए से सवखिन हईं जबहीं मौका मिलल बा नीके से आग लगवले बानी। हरेश्वर राय, सतना, म.प्र.\nमन ठूंठ प आस के पात आइल: हरेश्वर राय\nमन ठूंठ प आस के पात आइल। जेठ मास के तपन ओराइल बा सावन ले आइल पुरवाई अब अगस्त के फूल खिलल हमरा गोड़न से गइल बेवाई नवनीत से नेहाइल रात आइल। ओठ फाग के गीत भइले स अंखियां भइली सन अमराई अब जाके इ समझ में आइल कि मितवा का ह आखर ढाई गुलाबन से भरल परात आइल। हरेश्वर राय, सतना, म.प्र.\nहम ना आइब रे: हरेश्वर राय\nहम ना आइब सुनु रे भगता ! हम ना आइब रे तोर देस भइल कल्युगी भगता हम ना आइब रे। नाहीं गोप गोबरधन कतहूं ना गोपी ना जमुना खाली पोले- पोले लुगी भगता हम ना आइब रे। नइखन लउकत वृंदावन में एकहूं गइया बाछा लउके रोवत सुगा सुगी भगता हम ना आइब रे। मोरपंख माखन मिश्री ना नाहिं कदम के डाल चारु देनिए झुग्गी- झुगी भगता हम ना आइब रे। सत्य प्रेम के रोज जरावत बड़ुए लोगवा होली बाजे झूठवा के डुगडुगी भगता हम ना आइब रे। हरेश्वर राय, सतना, म.प्र.\nमार बढ़नी रे: हरेश्वर राय\nमार बढ़नी रे! कइसन देसवा के चरितर बा दू कौरा भीतर ओकरा बाद देवता पितर बा। अपना अपना जतिया पर सभ के घमंड बा बहे संड़की प खून उड़त मंच से कबूतर बा। भेदवा लबेदवा के मान खूबिए बढ़ल बड़ुए सइयक गो सवाल बड़ुए एकहूं ना उत्तर बा। लइका आ लइकी में फरक करत बाबू माई दुलहनिया अठारह के आ दुलहा बहत्तर बा। दाम ज्ञान के गगरिया के फूटल छदाम बाटे मान कदर ओकर बा जे फूटल कनस्तर बा। हरेश्वर राय, सतना, म.प्र.\nगाईं कइसे अंटकल गीत: हरेश्वर राय\nगाईं कइसे अंटकल गीत। सून दुअरवा, अंगना सून मन में आके पसरल जून हाथ से हमरा सरकल जीत। बचवा बाम्बे, दिल्ली बचिया मोरा संग चितकबरी बछिया चलनी छान्हि दरकल भीत। हरेश्वर राय, सतना, म.प्र.\nमोर बालम बिमान से नेपाल घूमता: हरेश्वर राय\nलोग देसवा के लेइके सवाल घूमता मोर बालम बिमान से नेपाल घूमता। जेकरा टिकठ एमेले के चाहीं असों उ कइ - कइ गो लेके दलाल घूमता। जेकर रेकड़ पुरान जान मारे के बा उ अंजुरिया में लेइके गुलाल घूमता। जवन चोर-बटमरवन के सरदार बा अपना संगे उ लेके कोतवाल घूमता। जेकरा काठी जरावे के नइखे सहूर उहो हाथ में उठवले मसाल घूमता। हरेश्वर राय, सतना, म.प्र.\nसब अखबारी बा: हरेश्वर राय\nहरेश्वर राय, अगस्त 07, 2020\nजनता धुधुकारी राजा अधकपारी बा सब हवा-हवाई बा सब अखबारी बा। रामराज के सपना घूमता लुआठाईल सहीदन के कर्जा अभी ले उधारी बा। देस के खजाना लेके उड़ल गोसईंया बैठल बिदेसवा में काटत फरारी बा। भठिहारा के नांव बाटे बाल ब्रह्मचारी रुप में कलक्टर के घूमत पटवारी बा। बिकास के डुगी बहुते पीटाता बाकिर बिछौना हमार त अभी ले पेटाढ़ी बा। हरेश्वर राय, सतना, म.प्र.\nचलुचलु रे मनवां गांव: हरेश्वर राय\nहरेश्वर राय, जुलाई 31, 2020\nचलुचलु रे मनवां गांव कि तनिका घूमि आईं कउआ ममवा के कांव रे तनिका सुनि आईं। निर्मोही के एह नगरी में पियरइली सन आंख गिद्धराज जटायु लेखा कटल गिरल बा पांख अब बूढ़ - बुजुर्गन के तनिका सुन गुनि आईं चलुचलु रे मनवां गांव कि तनिका घूमि आई। ओद पुअरसी लेखा तनवां गते- गते जरत बा गते- गते नोनी जइसन मनवां हमार झरत बा होखनीं हम जोर एकहरा तनिक दूगुनि आईं चलुचलु रे मनवां गांव कि तनिका घूमि आईं। प्यार मुहब्बत इहां ना बाटे माहुर बोकरे नल का जाने कइसन बा आपन आवे वाला कल त दादी अम्मा के पांव त तनिका चूमि आईं चलुचलु रे मनवां गांव कि तनिका घूमि आईं। हरेश्वर राय, सतना, म.प्र.\nकाहे मारेल मुसुकिया: हरेश्वर राय\nकाहे मारेलs मुसुकिया तू ऐसन जनमार कि कइलs हियरा में हमरा दरारे - दरार। मिलबs त तोहके बताइब हम संघतिया कि बच्चू सचहूं के हईं हमहूं तिरहुतिया तहरा मुसुकी मिसाइल से होई तकरार। जवन वादा भइल बा तूं जनि भूल जइह कबो दोसरा के देखके तूं जनि मुसुकइह तहरा मुसुकी प बाटे हमार एकाधिकार। जदि बतिया ना मनबs ए बचवा हरेसर त दिहबs छोड़ाइ तहार बनल परफेसर दिलफेंक बनल छूटी तहार एही एतवार। हरेश्वर राय, सतना, म.प्र.\nइयार कहेली: हरेश्वर राय\nप्यार से हमके धनियां इयार कहेली आ चोन्हाली त बुढ़उ हमार कहेली। कबो कबो जब उ खिसिया जाली त त उ हमके मीआदी बोखार कहेली। जेब में जब रुपुलिया ना एकहू मिले मुंह चुनिया के रानी भिखार कहेली। चीर के दिल देखवनी कइक बेर हम एक नमरिया उ तबहूं लबार कहेली। जब कबो काल हम रिसिया जाइला पुच्चुकारेली गोरेया डीहवार कहेली। हरेश्वर राय, सतना, म.प्र.\nभोजपुरी: हरेश्वर राय\nहमार सान ह, हमार पहचान ह भोजपुरी हमार मतारी ह, हमार जान ह भोजपुरी। इहे ह खेत, इहे खरिहान ह इहे ह सोखा, इहे सिवान ह हमार सुरुज, हमार चान ह भोजपुरी। बचपन बुढ़ापा ह, इहे जवानी अगिया भी इहे ह, इहे ह पानी हमार सांझ, हमार बिहान ह भोजपुरी। ओढ़िला इहे, आ इहे बिछाइला कूटिला इहे, आ इहे पिसाइला हमार चाउर, हमार पिसान ह भोजपुरी। धरनिया ह इहे, इहे ह छान्ही हमरा पसीना के ह इ कहानी हमार तीर ह, हमार कमान ह भोजपुरी। इहे ह कजरी, इहे ह फाग इहे कबीरा ह, इहे ह घाघ हमार धरम ह, हमार ईमान ह भोजपुरी। हरेश्वर राय प्रोफेसर ऑफ़ इंग्लिश शासकीय पी. जी. महाविद्यालय सतना सतना मध्य प्रदेश\nलहरिया लागे ए राम: हरेश्वर राय\nजेठ के महीनवा के मध दुपहरिया, लहरिया लागे ए राम सनकल बा पछेया बेयरिया, लहरिया लागे ए राम। सून बंसवरिया आ सून फुलवरिया, लहरिया लागे ए राम सूनी रे डगरिया बधरिया, लहरिया लागे ए राम। सूखली तलइया आ मुअली मछरिया, लहरिया लागे ए राम आहर पोखर में पपरिया, लहरिया लागे ए राम। फेंड़वा ना रुखवा ना कतहीं छहंरिया, लहरिया लागे ए राम घरवा बा बेगर केवरिया, लहरिया लागे ए राम। सावन के असवा प गिरल बजरिया, लहरिया लागे ए राम पिया जाके फंसले सहरिया, लहरिया लागे ए राम। हरेश्वर राय प्रोफेसर ऑफ़ इंग्लिश शासकीय पी. जी. महाविद्यालय सतना सतना मध्य प्रदेश\nजवानी खपि जाई बचवा: हरेश्वर राय\nगउवां छोड़ि सहर जनि जइहs, हो जइबs बे पानी जवानी खपि जाई बचवा। होखे ऐसन जनि नादानी, जवानी खपि जाई बचवा। ताल - तलइया सब छूटि जइहें, छूटिहें बाबू माई बर्हम बाबा के छूटी चउतरा, छूटिहें छोटका भाई सुसुक सुसुक के रोइबs बबुआ, केहू ना पहिचानी जवानी खपि जाई बचवा। गली-गली मीरजाफर ओइजा चौक चौक जयचंद टूंड़ उठवले बिच्छू मिलिहन, फू - फू करत भुजंग चउबीस घंटा होई पेराई, होइ जाई कमर कमानी जवानी खपि जाई बचवा। बासी बासी सुबह मिली, अरुआइल सांझ उदास पंख नोचाइल चिरईं बनबs, भुंइ प गिरी आकास आन्हर गूंग बहिर होइ जइबs, होई खतम कहानी जवानी खपि जाई बचवा। हरेश्वर राय प्रोफेसर ऑफ़ इंग्लिश शासकीय पी. जी. महाविद्यालय सतना सतना मध्य प्रदेश\nकजरी: हरेश्वर राय\nहरि हरि बाबा के लगावल फुलवरिया चलीं जा उजारे ए हरि। ओही फुलवरिया में चम्पा चमेली सुंदर आरे रामा कठिया लगाके चलीं बारे चलीं जा उजारे ए हरि। ओही फुलवरिया में तितली फतिंगी उड़ें आरे रामा चलीं जा पंखिया कबारे चलीं जा उजारे ए हरि। ओही फुलवरिया में सावन के झूला रामा आरे रामा चलीं जा ओके तुरे- तारे चलीं जा उजारे ए हरि। ओही फुलवरिया में बाबा के आत्मा रामा आरे रामा चलीं जा ओहके अखाड़े चलीं जा उजारे ए हरि। हरेश्वर राय, सतना, म.प्र.\nराजाजी: हरेश्वर राय\nराजाजी पोसले बानी चार गो कहांर पंडित आ ठाकुर आ अहीर चमार। के चांपी कम माल के चांपी जादा जूझता लोग एहीके लेके चारु यार। सभे के आपन-आपन बाड़े भगवान आपन आपन तीज आपन त्योहार। हर जगे कोटवा के बढ़ला चलन से बढ़ल जाता गते-गते दिल के दरार। बानरा बनाके नचावत बा मदरिया उहे हिगरावत बड़ुए पोखरा इनार। हरेश्वर राय, सतना, म.प्र.\nएक नमर लतखोर ह: हरेश्वर राय\nसखिया, सइयां हमार बड़का दंतनिपोर हs एक नमर लतखोर हs ना। लुंगी-गंजी झार के पड़वा का कादो बतियावे काम के नांव प ए बाचो उ सींको ना सरकावे सखिया, सइयां हमार बड़का मुफुतखोर हs एक नमर लतखोर हs ना। गांजा पीये, भांग पिएला, घोंके अउरी ताड़ी सड़लो माठा पी जाला मुअना हांड़ी के हांड़ी सखिया, सइयां हमार बड़का जीभचटोर हs एक नमर लतखोर हs ना। रावन लेखा मोंछ रखेला पेट ओकर नदकोला घोड़मुहां के मुंह देखिके बुचिया कहे भकोला सखिया, सइयां हमार बड़का टुकरखोर हs एक नमर लतखोर हs ना। हरेश्वर राय, सतना, म.प्र.\nकरबि ना नेतागिरी: हरेश्वर राय\nसब कुछ करबि हम, करबि ना नेतागिरी सुनीं ए गिरि बाबा, हेनें आईं हमरा भिरी। झूठे-झूठ ओढ़ना आ झूठे-झूठ बिछवना लोग गरियाइ कहि कहि मटिया लगवना मोसे न होइ भांटगिरी, सुनीं ए गिरि बाबा। देंह भलहीं ठेठाइब, तनी कमहीं कमाइब बाकि चोरी बयमानी के पंजरा ना जाइब चाहीं ना मोके अमीरी, सुनीं ए गिरि बाबा। माल, मंच, माइक आ लाम - लाम कुरता बाबा! एकरे चसक में बिकाइल रमसुरता करता अब बाबागिरी, सुनीं ए गिरि बाबा। हरेश्वर राय, सतना, म.प्र.\nजीय हो जीय ढाठा: हरेश्वर राय\nजीय हो जीय ढाठा साठा में बनल रहs बाईस के पाठा। तोहके खिआइब मलीदा- मलाई बोतल के बोतल पियाइब दवाई भुअरी के घीव से बनाइब फराठा। रउरा के नाया पोसाक सियवाइब लावा मोबाइल रवा के दियवाइब जूता किनाइ सुनीं नाइकि भा बाटा। आन्ही आ पानी से तोहके बचाइब लूक से बचावे ला सतुआ पियाइब रउरे नावें लिखाई हमार बीसो काठा। हरेश्वर राय, सतना, म.प्र.\nमुंह बढ़ल जाता: हरेश्वर राय\nहाथ के कामे ना आ मुंह बढ़ल जाता हमार परान महमंड देने चढ़ल जाता। महंगाई कलमुंही करेजा खंखोरतिया जवानी के रंग धीरे धीरे झड़ल जाता। लड़ाई लड़े के जोसे नइखे केहुओ में हारल सिपाही अस जंग लड़ल जाता। सोनचिरैयां जरी के काहे खाक भइली दोस के एक दोसरका पर मढ़ल जाता। असली समस्या से ध्यान हटावे खातिर रोजे रोज नया नया नारा गढ़ल जाता। हरेश्वर राय, सतना, म.प्र.\nका कहीं अपना मन के: हरेश्वर राय\nहमरा अपने ऊपर खिझिआए के मन करता हमरा दोसरो ऊपर खिसियाए के मन करता। गड़हा के महकत पानी अइसन ठहरल बानी आन्ही में पतई लेखा उड़ियाये के मन करता। ना जाने कतना दिन भइल टकटकी लगवला सावन में ढेला अस भिहिलाये के मन करता। अगल- बगल के लोगवन के चरित्तर देख के कबो रोवे, कबो खिलखिलाए के मन करता। अब कतना दिन ले गूंग - बहिर बनल रहे के हमरा ताड़ प चढ़के चिचियाए के मन करता। हरेश्वर राय, सतना, म.प्र.\nपागल जिया हो गइल: हरेश्वर राय\nप्यार में रउरा पागल जिया हो गइल मोर दिलवा जरत बींड़िया हो गइल। हमके खाए नहाये के सुधि ना रहल ई सरिरिया सूखल छड़िया हो गइल। दढ़िया बढ़ल, केसवा लटिया गइल मोर निनिया उड़ल चिड़िया हो गइल। मीत जसहीं मिलन के मिलल अंगेया मन में लागल कि ई बढ़ियां हो गइल। हमरा पंजरा कहे के बहुत कुछ रहल पर मिलनी त जीभ बुढ़िया हो गइल। हरेश्वर राय, सतना, म.प्र.\nआंखि में रात बहुते सेयान हो गइल: हरेश्वर राय\nआंखि में रात बहुते सेयान हो गइल हमार असरे में जिनिगी जियान हो गइल। दिल के दरिया में दर्दे के पानी रहल देंह जइसे कि भुतहा मकान हो गइल। आस के डोर टूटल - कटल भाई जी आइल सपनों त अचके बिहान ना भइल। हमरा ओठ के बगानी में फूल का खिलल मन के चउरा के तुलसी झंवान हो गइल। सउंसे जिनिगी कटल केकरो रहिए तकत मौत के राह बहुते आसान हो गइल। हरेश्वर राय, सतना, म.प्र.\nगुरुजी: हरेश्वर राय\nहरेश्वर राय, जुलाई 16, 2020\nउबारीं गुरुजी जी उबारीं गुरुजी एके बा हंथजोरी उबारीं गुरुजी। माया के कादो में जीव लेटाइल कइसे के फींचीं पसारीं गुरुजी। हर देने बाटे अन्हारे-अन्हार जी रावा तनिका सा दीं दीयना बारी। हमरा मुरख के दीं रहिया देखाई इहे भीखिया मांगता बा भिखारी। हरेश्वर राय, सतना, म.प्र.\nगजल लिखि दीं: हरेश्वर राय\nतनिका घूंघटा के टारि दीं गज़ल लिखि दीं रावा मुखड़ा के नांव नीलकमल लिखि दीं। तनिका नैनन के खोलि के अंजोर कइ दीं त ए अंजोर के अंजोरिया धवल लिखि दीं। मुस्कुरा दीं तनीसा अधखिलल कली अस कि हम मधुकर के रानी असल लिखि दीं। मौन के त अपना एतना बनाइ दीं मुखर कि एह अदा के नांव ताजमहल लिखि दीं। खाढ़ पल भर रहीं कि भर नजर देख लीं त ए धरा के सबसे सुन्दर नसल लिख दीं। हरेश्वर राय, सतना, म.प्र.\nखेल जारी बा: हरेश्वर राय\nसहादत पर सियासत के खेल जारी बा। अमानत में खेआनत के खेल जारी बा। सत्तरो से ऊपर के होखली इ आजादी बिरासत के तिजारत के खेल जारी बा। कहे खातिर बा कानून के राज बाकिर हिरासत के जमानत के खेल जारी बा। गांव से सहर तक संड़क से सदन तक बयमानन के स्वागत के खेल जारी बा। लोकतंत्र के नांव प सालन पच्चास से हर जगहा महाभारत के खेल जारी बा। हरेश्वर राय, सतना, म.प्र.\nबढ़ियां गुलमिये रहे: हरेश्वर राय\nए अजदिया से बढ़ियां गुलमिये रहे बहुरुपियन से नीमन जुलमिये रहे। जहर आ माहुर इ पेनवा ओकाता ठीक एकरा से कंडा कलमिये रहे। कइयक गो घर बाटे दारु से उजरल एह दरुइया से नीमन लबनिये रहे। चाटs ताटे भुअरा सुगरवा जवानी नीक एकरा से लामी चिलमिये रहे। मासे-मास चारु देने बाटे लदराइल पिजा बरगर से आछा ललमिये रहे। हरेश्वर राय, सतना, म.प्र.\nहमरा प्यार हो गइल: हरेश्वर राय\nहरेश्वर राय, जुलाई 03, 2020\nहमके रोग एगो बड़ी बरियार हो गइल यार प्यार हो गइल यार प्यार हो गइल। कवनो नैनन के बान आ करेजा धंसल कठकरेजावा हमार कचनार हो गइल। केकरो रुप के नसा आंख में आ बसल हमरी जिनिगी से चएन फरार हो गइल। कवनो पुरवा निगोड़िया के पाके छुवन दरद दिल के समुंदर में ज्वार हो गइल। हमपे दइबा के किरिपा बा भारी भइल इ प्यार जीए ला ठेहा बरियार हो गइल। हरेश्वर राय, सतना, म.प्र.\nखाली खाली थाली देखनी: हरेश्वर राय\nहरेश्वर राय, जुलाई 02, 2020\nगांवन में फटहाली देखनी नगरन में बदहाली देखनी मेहनतकस अदमी के हाथे खाली खाली थाली देखनी। ठंढा चूल्हा चिसत देखनी गोड़े बेवाई रिसत देखनी मालिक लोगन के सेवा में कइ गो एंड़ी घिसत देखनी। त्योहारन के रोवत देखनी बीज फूट के बोवत देखनी परवत जइसन दरद लेके बाबूजी के ढोवत देखनी। फूलन के मरुआइल देखनी सूलन के अगराइल देखनी अगहन पूस महीना में भी दुपहरी खरुआइल देखनी। हरेश्वर राय, सतना, म.प्र.\nअब सहात निकले: हरेश्वर राय\nहमके का हो गइल बा बुझात नइखे हीत मीत गीत कुछुओ सोहात नइखे। हम त दौरत रहीला फिफिहिया बनल हमरा जतरा के रहिया ओरात नइखे। हमके पलछिन बरिस के बराबर लगे हाय ! रात रकसिनिया कटात नइखे। मोहे बिसतर प लागे कवाछ परल बा मोसे करवट के बदलल रोकात नइखे। दिल में एतना दरद बा जे का हम कहीं कवनो बएदा बोलवा दीं सहात नइखे। हरेश्वर राय, सतना, म.प्र.\nसरकारी बोक्कड़: हरेश्वर राय\nकल्हिआं कहत रहलन बच्चू पटवारी ए बाबा आइल बड़ुए एग्गो बोक्का सरकारी ए बाबा। बकरे जैसन इहो बसाता एकदम्मे बोकराइन नाक दबा के कहत रहलीहs नटुरो ठकुराइन कादो एक नमर के बड़ुए ब्यभिचारी ए बाबा। टुंगिया टुंगिया टूस्से खाता ई बोकड़ा सरकारी लागत बा कि बांचे ना दी गोएंड़ा के तरकारी डर से केहुओ नइखे मारत टिटिकारी ए बाबा। करत फिरत बा बोबो बाबा संउसे गांव जवार छींटत बाटे आपन लेंड़िया सभके खेत- बधार चलतs अइसे बाटे, जइसे अधिकारी ए बाबा। देखे में पड़वा जस लागे मुंह बा थोबर- थाबर तहरे झबरा कुकुरा जइसन उ बाटे चितकाबर ओकरा दरसन खाति होता मारामारी ए बाबा। हरेश्वर राय, सतना, म.प्र.\nमनवा फागुन महीना हमार भइल बा: हरेश्वर राय\nमोर जहिए से नैन दू से चार भइल बा हई हियरा हमार हरसिंगार भइल बा। पहs फाटल अंजोरे- अंजोर हो गइल पांख में जोस के त भरमार भइल बा। जाल बंधन के तहस- नहस हो गइल कुल्हिए अंबर समुंदर हमार भइल बा। त पूस के दिन बीतल बसंत आ गइल मनवा फागुन महीना हमार भइल बा। प्यार के ए नसा में अस बुझाता इयार संउसे जगवा अकेले हमार भइल बा। हरेश्वर राय, सतना, म.प्र.\nनया नगर बरसाईं जा: हरेश्वर राय\nउ घर, घर ना हs जवना प कवनों छानी ना होखे उ नैन कइसन, जवना में कवनो पानी ना होखे। दाम्पत्य के देवाला निकले में इचको देर ना लागे त्याग-समर्पन के राही जदि दूनों परानी ना होखे। दिल के अइसन सिंघासन के का मतलब हरेश्वर जवना प बइठल कवनो रानी-महरानी ना होखे। ओह जिनिगिया के कीमत दू कौड़ी के रहि जाला जवना में चानी काटे के कवनो कहानी ना होखे। अब चलीं सभे चलीं जा एगो नया नगर बसाईं जा जहां खाली प्यारे- मोहब्बत होखे, सैतानी ना होखे। हरेश्वर राय, सतना, म.प्र.\nउलूक वंदना: हरेश्वर राय\nसुन लीं अरजिया हमार, उलुकदेव! सुन लीं अरजिया हमार I जोड़िला हाँथवा गोड़वा परिला भजिला दाँतावा चिहार।। उलुकदेव! ...।। मोहक चोंच नयन अभिरामा रउरा प लछमी सवार ।। उलुकदेव! ...।। पहिल अरज बा रउआ भगत के माल गिराईं छप्पर फार।। उलुकदेव! ...।। दोसर अरज बा रउरा भगत के मारीं देआदन के भिथार ।। उलुकदेव! ...।। रउवे हमार बाबू रउवे हईं दादा रउवे हईं सरsकार ।। उलुकदेव! ...।। हरेश्वर राय, सतना, म.प्र.\nनाया गीत गावे द: हरेश्वर राय\nखोल द केवारी आ तेज हवा आवे दs कोनवा के सीलन के गरदा उड़ावे दs। सांस लिहल मुसकिल बा घुटsता दम फोर के देवाल एगो खिड़की बनावे दs। आज रतिया सियाही से बिया नेहाइल दीयवा के टेम्हिया से खोठी हटावे दs। चारु देनिये पसरल बा चुप्पी के जंगल एह चुप्पी के जंगल प ढेला चलावे दs। अब त बंदी जबान के रिहाई जरुरी बा जाए द बहरी अब नाया गीत गावे दs। हरेश्वर राय, सतना, म.प्र.\nरोटी के सवाल: हरेश्वर राय\nकरे लागल एगो रोटी सवाल सांवरो रहे पटरी पर गिरल निढाल सांवरो। कहां गइल उ भोलाभाला हम जिनकर पकवान रहीं सपनपरी हम जेकर रहनी हम जिनकर भगवान रहीं कहां गइल सभकर प्यारा गोपाल सांवरो। मानस के चउपाई रहे उ रहल गीता के पाठशाला कहां गइल उ करम बीर जे रहल बहुत दिलवाला बोलs नाहीं त आ जाई भूचाल सांवरो। हरेश्वर राय, सतना, म.प्र.\nभजु रे मन भलुनी भवानी: हरेश्वर राय\nहरेश्वर राय, जून 22, 2020\nनीयराइल बा फेर से चुनाव भजु रे मन भलुनी भवानी। कउअन के होई कांव कांव।।भजु...।। पांच बरीस प साजन अइहें संगे संगे गोधन के ले अइहें गांवें- गांवें होई मन- मोटांव।।भजु...।। गर में गेना के माल पहीरले धोतीखूंटा के जेबी में डरले फेंकरत फिरीहें गांवें- गांव।।भजु...।। कबो धुआं जस मुंह बनइहें आपन जूत्ता अपनहीं खइहें चलत रहीहें नया नया दांव।।भजु...।। जीतीहें जइहें फेरू ना अइहें लूटीहें कूटीहें आ पीहें खइहें पूछीहें कब्बो ना नांव- गांव।।भजु...।। हरेश्वर राय, सतना, म.प्र.\nमन उदास बा: हरेश्वर राय\nसुखात नदी जस मन उदास बा। असरा के चान प लागल बा गरहन सपना के पांखी प घाव भइल बड़हन डेगे डेग पसरल खाली पियास बा। आंखी के बागी में पतझड़ के राज बा मन के मुंड़ेरा प गिर रहल गाज बा उदासी के गरल से भरल गिलास बा। हंसी के फूल प उगि आइल सूल खुसी के खेत में बा जामल बबूल केकरा के कहीं गैर के आपन खास बा। हरेश्वर राय, सतना, म.प्र.\nइहे हाल चाल बा: हरेश्वर राय\nगईंया के पकड़ी प बइठल बा गीध मुस्किल मनावल बा होली आ ईद। खेतन में एह साल फूटल बा भूआ सहुआ दुआरी पर बइठल बा मूआ। चूल्हन के फोरि फोरि माटी बंटाईल आगन के छाती बा चरचर चिराईल। मेहरि के ठेहुन के तेल सुखाइल बा बेटी के आंख में माड़ा फुलाइल बा। मू गइले बाबू हमार भइल ना दवाई माई के पिनसीन प होखता लड़ाई। हरेश्वर राय, सतना, म.प्र.\nनारायण नारायण नारायण: हरेश्वर राय\nबिली सब दिल्ली गइली सन, कुक्कुर कासी धाम गदहा सभ घोड़ा भइलन स, गटक गटक के जाम सिरिमन नारायण नारायण नारायण.. सिरिमन...। जवन मुंह जुतिआवे लाएक, बड़ कचरत बा पान उल्लू के पट्ठवन भीरिए सभ, सिरी उधव के ज्ञान सिरिमन नारायण नारायण नारायण.. सिरिमन...। जेकर कुरुतवा जतने लमहर, ओतने दाम हंसोथे जे कबहूं ना बोवल खेंसारी, सभकर बूंटवा चोंथे सिरिमन नारायण नारायण नारायण.. सिरिमन...। जेही लगावत फेंड़ बबुरी, चाभ रहल मलगोफ्फा जे बंसखटिया के लाएक ना, तूर रहल बा सोफा सिरिमन नारायण नारायण नारायण.. सिरिमन..। हरेश्वर राय, सतना, म.प्र.\nअंदर के बाघवा जगावे चलीं: हरेश्वर राय\nथीर पानी में छिछिली कटावे चलीं कोना कोना से जाला हटावे चलीं। जदी अंगुरी अंगार से बचावे के बा ठोस लोहा के सिउंठा बनावे चलीं। मनवां उड़े के बाटे आकसवा में तs चलीं बझवन से पंजा लड़ावे चलीं। कारी रतिया के करे दुरगतिया बदे चलीं अंजुरी में सुरुज उठावे चलीं। अगर जीए के बड़ुए त लड़हीं पड़ी चलीं अंदर के बाघवा जगावे चलीं। हरेश्वर राय, सतना, म.प्र.\nहिपिप हुर्रे हुर्रे: हरेश्वर राय\nगउआं सहरियो से आले हिपिप हुर्रे हुर्रे गारी भरल बा गालेगाले हिपिप हुर्रे हुर्रे। सतुआ घुध्धुनिआ के मोलवा खतम बा चलsतरुए ढोसा मसाले हिपिप हुर्रे हुर्रे। माई बाबू अपना बुढ़उती के लठिआ से भोरे भोर रोजहीं कुटाले हिपिप हुर्रे हुर्रे। रिस्ता ना बांचल बा तलवा तलइयन से पाइप से भुअरी धोआले हिपिप हुर्रे हुर्रे। ढेरी के ऊपरा बढांव बब्बवा बइठल बा नीचवा से रोज मूस चाले हिपिप हुर्रे हुर्रे। हरेश्वर राय, सतना, म.प्र.\nबिधाएक हो गइल: हरेश्वर राय\nबिधाएक हो गइल जी, बिधाएक हो गइल रहे नकटा नालायक जी बिधाएक हो गइल। एमेबीएफ कइके नकटा घोंके लागल पउवा खाए लागल मुरगा मुरगी खंसी पाठी कौआ टोल मुहल्ला खातिर उ दुखदाएक हो गइल। चेला चटिया बनले ओकर चोर उचक्का ढेरो गैंड़ा के कुछ खेत हटाके लेलस कीन बलेरो उ बीर बहादुर एम पी के सहाएक हो गइल। मोहे लेचल पटिआ के त मिलल ओके टिकट पोलिंग दिने हरेक बूथ प भइल लड़ाई बिकट भारी मत से जीत के नक्कट नाएक हो गइल। गाड़ी साड़ी कुल्हि मिलल मिलले ढेरो संतरी लाद के सोना घूमे लागल अपना गतरी गतरी अब एक नमर के नकटा खलनायक हो गइल। नोट: १.एमएबीएफ= मैट्रिक अपीयर्ड बट फेल्ड। २. मोहे लेचल= पाटी के नांव ह। हरेश्वर राय, सतना, म.प्र.\nगाँव के हाल: हरेश्वर राय\nगउंवे के लइकी ले भागल बा मलुआ मौगी के ओकरा घोंटात नइखे हलुआ। जटुल कक्का भइल बाड़े नेता निठाह बुढ़ौती में नक्कट के भइल हा बिआह। पांच काठा बांचल रहे उहो बिकाइल हा भिखारी के नाधा आ जोती टंगाइल हा। पुजारी जी के जियरा परल बा सकेत में भगतिनिया के संगे धराइल बाड़े खेत में। पंडइया के रखनी चुनाइल बिया मुखिया देखीं उघारत बिया केकर केकर बखिया। हरेश्वर राय, सतना, म.प्र.\nएनिए के भइनी ना ओनिए के रहनीं: हरेश्वर राय\nअपने मुलुक में हम भइनी बिदेसिया जी कहां जाके जिनिगी बिताईं ए संघतिया। सांझ बिहान छूटल बाबा के दलान छूटल हम दिल के दरद का बताईं ए संघतिया। तीज तेवहार गइल जियल मोहाल भइल अब मनवां में घुलता खंटाई ए संघतिया। कहूं गारी खात बानी कतहूं पिटात बानी कहां जाके हाड़ावा ठेठाईं ए संघतिया। गांव घर मुंह फेरल नाहीं केहु परल हरल बा रोकले रुकत ना रोवाई ए संघतिया। एनिए के भइनी ना ओनिए के रहनीं जी मोर मन करे फंसरी लगाईं ए संघतिया। हरेश्वर राय, सतना, म.प्र.\nगाँव में: हरेश्वर राय\nपिरितिया के छौंड़ी पढ़ावले जोगा सिरतिया के छौंड़ा बनल ह दरोगा गड़ही में कवनो के गिरल बा पेट बढ़ि गइल मुरुगा आ दारु के रेट हर जगहा एकरे चरचा बा गांव में। आईल गइल बाs नेवता हंकार बा बेटी बहुरियन के सवख सिंगार बा गैस बा गाड़ी बा दूध के उठौना बा बाबू के फीस बा बुची के गौना बा बबुआ रे! बड़ी खरचा बा गांव में। चोरी चकारी बा केस फौजदारी बा काली मंदीरवा प चोरवा पुजारी बा कतो बा भुईंहारी कतो बा राजपूती हरलका मुखिअवा लगावताs लूती सुगना रे! मरीचे मरीचा बा गांव में। हरेश्वर राय, सतना, म.प्र.\nहम्मर पप्पू हो गइल बा अधकपारी ए लोगे: हरेश्वर राय\nहम्मर पप्पू हो गइल बा अधकपारी ए लोगे बीगहा बइ कके किनले बा सफारी ए लोगे। डाल बिहंचली गरवा गमछी रउंदे गांव जवार एकरा भइल बाटे लफुअन से इयारी ए लोगे। गहुम चाउर बूंट मटर के दाना भइल मोहाल इजत भइल बिया मोरी अब खेंसारी ए लोगे। बाप ददा के कइल कमाई हवा में उधियाइल मनवां करत बड़ुए रोईं पुक्का फारि ए लोगे। गांव के तीसी में ना बांचल बड़ुए तनिको तेल चलनीं देंह ठेठावे खातिर माराफारी ए लोगे। हरेश्वर राय, सतना, म.प्र.


‘साजन जी सांची पिरितिया हमार’ के गाना फिल्मावल गइल | CinemaBhojpuri.in\nMarch 2, 2012 - इण्डस्ट्री न्यूज, फिल्म\n- Tagged: बाली, रिंकू घोष, साँची पिरितिया हमार\t- no comments\tमैथिली फिल्म ‘सजना के अंगना में सोलह सिंगार’ के अपार सफलता का बाद संदीप क्रियेशन के दूसरकी भोजपुरी फिलिम ‘साजन जी सांची पिरितिया हमार’ के एगो गाना पिछला दिने रसियन विला में रिंकू घोष आ ग्रुप डांसर पर फिल्मावल गइल. एह गाना के नृत्य निर्देशन बाली कइलें.\nनिर्माण, परिकल्पना आ संवाद संदीप झा के, लेखन, संगीत अउर निर्देशन मुरलीधर के, गीतकार हउवे मुरलीधर, एस. कुमार, शिवनाथ यादव आ सियाराम ‘सरस’, कैमरामैन यूसुफ खान, संकलन विभूति भूषण, मारधाड़ रौशन श्रेष्ठ, नृत्य केदार सुब्बा एवं कार्यकारी निर्माता घनश्याम मिझार। मुख्य कलाकारों में राहुल सिन्हा, राखी त्रिपाठी, शिव आर्यन, राजीव सिंह, लल्लन सिंह, विनीत झा, विनोद ग्वार एवं मुरलीधर हैं। फिल्म के प्रस्तुतकर्ता पंडित नित्यानंद झा हैं। (समरजीत के रपट से)\nमिलत जुलतफिल्मी दुनिया के खबर (3)रिंकू घोष के ‘कोठा’ (3)मनोज तिवारी, रिंकू घोष के फिलिम ‘अंधा कानून’ डंका पीटलसि (3)‘‘गंगा जमुना सरस्वती’’ के फर्स्ट लुक जारी भइल (3)बाली, सूर्यकांत अउर विराज भट्ट के ‘मर्द तांगेवाला’ (3)To the official site of Related Posts via Taxonomies.\tLeaveaReply Cancel reply


हिंदू देवता, विष्णु के अवतार\nकृष्ण हिंदू धर्म के एगो प्रमुख देवता हवें। इनका के बिष्णु के अवतार के रूप में भी पूजल जाला आ अपना में खुदे इनहीं के सबसे बड़हन ईश्वर के रूप में भी पूजल जाला। कृष्ण के हिंदू धर्म में करुणा, दया आ प्रेम के देवता के रूप में पूजल जाला, आ ई भारतीय देवी-देवता सभ में एगो प्रमुख देवता हवें। कृष्ण के जनमदिन के लगभग पूरा भारत में कृष्ण जन्माष्टिमी के रूप में मनावल जाला आ ई हिंदू कैलेंडर के हिसाब से भादो महीना के अन्हार में अष्टिमी तिथी के पड़े ला आ अंगरेजी कलेंडर के हिसाब से ई तिहुआर अगस्त भा सितंबर में पड़े ला।\nदया, करुणा आ परेम के देव\nजिनगी आ जुड़ल कथासंपादन\nबचपन आ युवा अवस्थासंपादन\n↑ Edwin Bryant & Maria Ekstrand 2004, pp. 21-24.\n↑ 6.0 6.1 John Stratton Hawley, Donna Marie Wulff (1982). The Divine Consort: Rādhā and the Goddesses of India. Motilal Banarsidass Publisher. प. 12. ISBN 9780895811028.\n↑ "Yashoda and Krishna". Metmuseum.org. 2011-10-10. ओरिजनल से 13 अक्टूबर 2008 के पुरालेखित. पहुँचतिथी 2011-10-23. Unknown parameter |deadurl= ignored (मदद)\n"https://bh.wikipedia.org/w/index.php?title=कृष्ण&oldid=677531" से लिहल गइल\nLast edited on 30 अगस्त 2020, at 03:28\nएह पन्ना पर आखिरी बेर संपादन 30 अगस्त 2020 के 03:28 बजे भइल रहल।


‘बाज़ीगर’ बन गइलन पवन सिंह – Anjoria\nमई 22, 2014 पवन सिंह, बाजीगर, रविकिशन\n‘तिरुपति बालाजी मोशन पिक्चर’ के बैनर तर बनत फिलिम ‘बाज़ीगर’ के शूटिंग गुजरात में कइल जात बा. करीब आधा शूटिंग पूरो हो चुकल बा. एह फिलिम के बहुते बड़ बजट ले के बनावत बाड़न महेंद्र पवन सिंह. एह फिलिम में सुपरस्टार रवि किशन आ पवन सिंह एक संगे नजर अइहें.\nनिर्देशन सनोज मिश्रा करत बाड़ें जे एहसे पहिले अनेके सुपरहिट फिलिम दे चुकल बाड़े. जइसे कि ‘बेताब’, ‘जीरो माइल’, अउर ‘हीरो हीरालाल’. सनोज मिश्रा के कहना बा कि एह फिलिम के उ देखेवालन के पसंद नापसंद धेयान में राखत बनावत बाड़न. एहसे दर्शक एकरा के बहुते पसंद करीहें. एह फिलिम के एक्शन आजु के फिलिमन के तौर तरीका बदल के राख दी. आजु काल्ह भोजपुरी फिलिमन में कॉमेडी आ रोमांस पर जोर होखेला जबकि एहमें भरपूर एक्शन बा.\nसह निर्माता शाहनवाज खान, प्रवर सेन, येसामबरे अमूल साखकर, कहानी लेखक मनोज कुशवाहा, गीतकार आज़ाद सिंह, संगीतकार अविनाश झा घुंघरू, कोरिओग्राफर कानु मुख़र्जी, कैमरामेन नीतू इक़बाल सिंह, एक्शन डायरेक्टर हीरा यादव आ ई.पी जीतू सिंह हउवन.\nमुख्य कलाकार बाड़ें रवि किशन, पवन सिंह , शुभी शर्मा, अनन्या सरकार, अनूप अरोरा, संजू सोलंकी, अभय राय, सीमा सिंह, राजू रसिया वगैरह.


Actress Photo Biography: Bhojpuri Actress Hot Photo\nNijuk.Com mishir jee tu bada thanda Bhojpuri hot video songs\nTv9-BHOJPURI ACTRESS BIKNI\nPosted by kamran rafiq at 14:00\nLabels: Bhojpuri Actress Hot Photo\nBhojpuri Song Download 17 March 2012 at 20:45\nहमनी के भोजपुरी भाषा के बढ़ावा देवे खातिर, भोजपुरी भाषा से जुडल वेबसाइट के एगो बटोर रहल बानी जा. आप से अनुरोध बा की आप भी एहा पर आप वेबसाइट के लिंक दिही. जेसे आप के वेबसाइट के बारे में सेब केहू जान सके.\nBad Girl 21 December 2015 at 03:06


कचरे के ढेर और बदबू के बीच अपनो का अंतिम संस्कार??? नगर पंचायत घोड़ाडोंगरी का कारनामा नगर के मोक्षधाम में लगाया कचरे के ढेर – IndiaNews24 Live TV\nकचरे के ढेर और बदबू के बीच अपनो का अंतिम संस्कार??? नगर पंचायत घोड़ाडोंगरी का कारनामा नगर के मोक्षधाम में लगाया कचरे के ढेर\nघोड़ाडोंगरी — हिन्दू धर्म मे जन्म से लेकर मृत्यु तक अलग अलग संस्कार है जहाँ हिन्दू धर्म मे बच्चे के जन्म होने पर उत्सव मनाया जाता है वैसे ही मृत्यु होने पर भी पूरे रीतिरिवाज से मृत शरीर का अंतिम संस्कार किया जाता है और अंतिम संस्कार की क्रिया को भी हिन्दू शास्त्र में विशेष बताया गया है इसी बात को ध्यान में रखकर सभी स्थानों में मोक्षधाम में विशेष व्यवस्था की गई है हम जहां भी देखते है बाहर शहरों में या बैतूल में वहां समाजसेवियों के सहयोग से स्थानीय प्रशासन ने मोक्षधाम का सौंदर्यकरण कर वहा बैठने की उचित व्यवस्था साफ सफाई सहित अन्य जरूतमंद व्यवस्थाओ को लेकर विशेष प्रयास किये है लेकिन घोड़ाडोंगरी नगर पंचायत को घोर लापरवाही कहे या घोड़ाडोंगरी की जनता की कुम्भकर्णी नींद क्योंकि घोड़ाडोंगरी नगर के प्रमुख मोखधाम जो पिपरी नदी के किनारे है कहने को तो ये निजी भूमि है लेकिन कई वर्षों से से अंतिम संस्कार होने के कारण भूमि के मालिक भी कोई आपत्ति नही उठाकर यहा अंतिम संस्कार की क्रिया करने देते है पूर्व में ग्राम पंचायत के कार्यकाल में वर्षो पहले अंतिम संस्कार के लिए पक्का चबूतरा भी बनाया गया था और मोक्षधाम में अंतिम क्रिया के समय दो ,से तीन घण्टे यहां आने वाले लोग पेड़ के नीचे बैठते है लेकिन शायद नगर पंचायत घोड़ाडोंगरी के अधिकारियों को इस बात का भी मलाल नही रहा की घोड़ाडोंगरी के प्रमुख नगर मोक्षधाम में यदि नगर का कचरा फेकेंगे तो यहां आने वाले लोगो को बीमारी का खतरा तो रहेंगा ही साथ साथ कचरे के ढेर से निकलने वाली बदबू यहाँ लोगो को बैठने नही देंगी साथ ही नगर पंचायत जहां कचरा फेक रही है वहा से नदी पास में है जब बारिश होंगी तो वही सड़ा हुआ कचरा पूरा नदी में जायेगा जिससे नदी का पानी भी दूषित होंगा और घोड़ाडोंगरी के सालीढाना पुल के नीचे घोड़ाडोंगरी के युवा बुजुर्ग सहित सालीढाना ग्राम की माताएं बहने जो कपड़े धोने आते है उनके लिए भी यह कचरे से गन्दा हुआ पानी खतरे से कम नही है लेकिन घोड़ाडोंगरी नगर पंचायत को आमजनता की बीमारी से कोई लेना देना नही है वो तो लोगो की जान से खिलवाड़ कर अपनी वाहीवाही लूटने में व्यस्त है\nNext कोविड-19 मे मृत लोगो की स्‍मृति मे व्‍यापारी संघ ने किया पौधरोपण, बाटे स्‍मृति चिन्‍ह


When chasing the Bihar governor s car Lalu Yadav said - press fast accelerator Bhojpuri: जब राज्यपाल के गाड़ी के पीछा करे खातिर लालू जादव कहले- और चांपो एक्सिलेटर!– News18 Hindi\nBhojpuri: जब राज्यपाल के गाड़ी के पीछा करे खातिर लालू जादव कहले- और चांपो एक्सिलेटर!\nलालू जादव (Lalu Prasad Yadav) के राजनीत में आगा बढ़े के एगो इहो कारण रहे कि उनकर सूचना तंत्र बहुत मजबूत रहे. कहां का हो रहल बा, हर बात के उनका खबर मिल जात रहे. एही बीच उनका खबर मिमल कि राज्यपाल यूनुस सलीम उनका के मुखमंतरी के शपथ दिलावे के बदले दिल्ली जात बाड़े. अतना सुनला के बाद लालू जादव के एंड़ी के लहर कपार पs चढ़ गइल. ऊ डराइभर से फटाफट से गाड़ी निकाले के राज्यपाल के गाड़ी के पीछा करे के कहले.\nLast Updated : March 24, 2021, 15:03 IST\nपटना के डाकबंगला चौउराहा पs जाम लागल रहे. रोजगार अउर बिधि-बेवस्था के मुद्दा पर राजद के जुलूस निकल रहे. आवाजाही बंद रहे. नीतीश सरकार के खिलाफ नारेबाजी होत रहे. पुलिस जुलूस के रोक देले रहे. लेकिन जब राजद के नेता बैरिकेटिंग तूर के आग बढ़े के कोशिश कइले तs पुलिस लाठीचार्ज कर देलस. जबाब में राजद नेता भी रोड़ेबाजी करले लगले. जान बचावे खातिर लोग जेने-तेने भागे लगले. जटाशंकर, शशिशेखर अउर अवनीश भाग के जयपरकास भवन के हाता में पहुंचले. जटाशंकर कहले, कतना अचजर के बात बा कि आज जे लाठी खा रहल बा अउर जे लाठी मार रहल बा, ओह दूनो पक्ष के नेता (लालू-नीतीश) जेपी आंदोलन से ही निकलल बाड़े. अगर जेपी आंदोलन ना भइल रहित तs लालू जी अउर नीतीश जी आज सरकारी नौकरी से रिटायर भइला के बाद घरे बइठल रहिते. लेकिन दूनो जना मुखमंतरी बनले. शशिशेखर कहले, लेकिन लालूजी सीनियर नेता लोगन के पछाड़ के कइसे मुखंतरी बन गइल रहन ? अवनीश कहले, लालू जी ओह घरी सांसद रहन, लेकिन ऊ कइसे बिधायक दल के नेता चुनइले अउर कइसे मुखमंतरी बनले, ओकर कहानी बहुत रोमांचक बा.\nसीएम पद खातिर चाल\nशशिशेखर अवनीश से पूछले, लेकिन तूं कइसे ई कहानी जानत बाड़s? अवनीश कहले, संकर्षण ठाकुर के किताब बंधु बिहारी में ई कहानी पढ़ले रहीं. 1990 के बिधानसभा चुनाव के बाद बिहार में जनता दल के सरकार बने के रहे. बिधायक दल के नेता बने खातिर लालू जादव अउर रामसुंदर दास में जोरआजमाइश चलत रहे. ओह घरी केन्द्र में वीपी सिंह परधानमंतरी रहन. देवीलाल उप परधानमंतरी रहन. लेकिन भीतरे-भीतर वीपी सिंह अउर देवीलाल में घनघोर लड़ाई चलत रहे. चनरसेखर भी बीपी सिंह के तनिको ना देखल चाहत रहन. लालू जादव के माथा पs देवीलाल के हाथ रहे. बीपी सिंह रामसुंदर दास के मुखमंतरी बनावल चाहत रहन. फौरवड बिधायक लोग के भोट रामसुंदर दास के मिले के उमेद रहे. तब लालू जादव चनरसेखर से मिल के मदद के गोहार लगावले. फौरवड बिधायक के भोट काटे खातिर चनरसेखर रघुनाथ झा के खाड़ा कर दले. एह चाल से बिधायक दल के नेता के चुनाव में रघुनाथ झा रामसुंदर दास के भोट काट लेहले. लालू जादव तीन भोट से बिधायक दल के नेता के चुनाव जीत लेहले. लेकिन असल खेल एकरा बाद शुरु भइल.\nलालू जादव के राह में अड़ंगा\nजटाशंकर पूछले, अगर लालूजी चुनाव जितिए गइले तs एकरा में खेला के बात कहां से आ गइल ? तब अवनीश कहले, बिधायक दल के नेता के चुनाव खातिर केन्द्र से जनता दल के नेता पर्यवेक्षक के रूप में बिहार आइल रहन. एकरा में अजीत सिंह, सुरेनदर मोहन अउर जार्ज फरनांडीस बीपी सिंह के बिसेस दूत रहन. लालू जादव के जितावे खातिर रघुनाथ के खाड़ा कइला के चाल से बीपी सिंह के खेमा तमतमा गइल. तब अजीत सिंह चाल के जबाब चाल से देवे के सोंचले. ओह घरी बिहार के राज्यपाल मोहम्मद यूनुस सलीम रहन. यूनुस सलीम लोकदल के पुरान नेता रहन. जब चउधरी चरन सिंह लोकदल के अध्यक्ष रहन तब यूनुस सलीम उपाध्यक्ष रहन. यूनुस सलीम चरण सिंह के बहुत इज्जत करत रहन. अजीत सिंह राज्यपाल यूनुस सलीम से कहले कि जब ले केन्द्र सरकार विधायक दल के नेता के चुनाव पs मोहर ना मार देवे तब ले ऊ लालू जादव के शपथ गरहन खितिर नेवता मत देस. अजीत सिंह परधानमंतरी बीपी सिंह के दूत रहन. उनका से अजीत सिंह के बात उठावल ना बनल. लेकिन दोसरा देने नियम के भी सवाल रहे. तब राज्यपाल यूनुस सलीम सोचले कि अगर ऊ एही बीच दिल्ली चल जास तs एह दुबिधा से छुटकारा मिल सकेला.\nजब राज्यपाल के गाड़ी के पीछा कइले लालू जादव\nशशिशेखर पूछले, एकर मतलब बीपी सिंह गुट लालू जादव के कवनो बिधि से मुखमंतरी ना बनल देल चाहत रहे ? तब अवनीश कहले, बात तs इहे रहे लेकिन लालू जादव के जोड़तोड़ के कवनो जबाब ना रहे. लालू जादव के राजनीत में आगा बढ़े के एगो इहो कारण रहे कि उनकर सूचना तंत्र बहुत मजबूत रहे. कहां का हो रहल बा, हर बात के उनका खबर मिल जात रहे. एही बीच उनका खबर मिमल कि राज्यपाल यूनुस सलीम उनका के मुखमंतरी के शपथ दिलावे के बदले दिल्ली जात बाड़े. अतना सुनला के बाद लालू जादव के एंड़ी के लहर कपार पs चढ़ गइल. ऊ डराइभर से फटाफट से गाड़ी निकाले के राज्यपाल के गाड़ी के पीछा करे के कहले. लालू जादव के गाड़ी हवाई आड्डा देने सरपट भागे लागल. लालू जादव आपन डराइभर से खीस में कहस, एक्सिलेटर दबाओ, अउर जोर से दबाओ, कइसहूं राज्यपाल के गाड़ी को धर लेना है. दिल्ली नहीं जाने देना है. चुनाव जीतल बिधायक दल के नेता को सीएम पद का शपथ दिलाने के बदले दिल्ली क्यों भाग रहे राज्यपाल ? लालू जादव के बात सुन के डराइभर गाड़ी के स्पीड बढ़वत रह गइल लेकिन बात ना बनल. लालू जादव जब से हवाई अड्डा पहुंचले तब ले राज्यपाल के जहाज हवा में उड़ गइल रहे. लालू जादव के खीस अउर बढ़ गइल.\nलालू जादव के रोके के फेल भइल चाल\nबनल काम बिगड़त देख के लालू जादव अगिया बैताल हो गइले. घरे अइला के बाद ऊ सीधे देवीलाल के फोन कइले, का ताऊ रउआ राज में इहे होई ? बिधायक लोग हमरा के सीएम चुनले बाड़े लेकिन अजीत सिंह के सिखवला में राज्यपाल दिल्ली भाग गइले. अजीत सिंह के नाम सुनते देवीलाल भड़क गइले. लोकदल के राजनीत में देवीलाल बहुत सीनियर नेता रहन. उनका ई बात बेलकुल ना बरदास ना भइल कि चरण सिंह के नौसुआ बेटा कइसे अतना बड़ फैसला कर लेलस. देवीलाल के चरण सिंह से पुरान खुन्नस भी रहे. तब अजीत सिंह के बाजी पलटे खातिर देवीलाल, यूनुस सलीम के फोन कइले. यूनुस सलीम के लोककदल के समय से देवीलाल से भी बहुत नजदीकी रहे. देवीलाल भारत के उपपरधानमंतरी भी रहन. ऊ यूनुस सलीम के फोन कइले, आप जल्द से जल्द पटना जाएं और लालू यादव को मुख्यमंत्री पद की शपथ दिलाएं. अब राज्यपाल यूनुस सलीम के सामने कवनो उपाय ना रह गइल. ऊ पटना लौटले. ऐह तरे लालू जादव मुखमंतरी पद के शपथ लेले रहन. लेकिन अब जब समय बदल गइल तs उहे लालू जादव आज पाटी के हाल देख के बेहाल बाड़े. अवनीश के बात खतम भइल तs डाक बंगल चउरहा के बबाल खतम हो गइल रहे. एकरा बाद तीनो संघतिया डेरा देने चल देले. (डिस्क्लेमर- लेखक अशोक कुमार शर्मा वरिष्ठ स्तंभकार हैं.)\nBhojpuri Lalu Prasad Yadav RJD


श्रेष्ठ अभिनेत्री – Anjoria\nआम दर्शकनका राय में निरहुआ सर्वश्रेष्ठ अभिनेता, पाखी सर्वश्रेष्ठ अभिनेत्री\nजइसन कि हर सर्वे में होखेला, दि संडे इंडियनो का सर्वे में, जनमत के राय आ समीक्षकन का राय में अन्तर सामने आइल बा. आम दर्शकन का राय में दिनेश लाल यादव निरहुआ के सर्वश्रेष्ठ अभिनेता आ पाखी हेगडे के सर्वश्रेष्ठ अभिनेत्री मानल गइल बा. पवन सिंह आ रानी चटर्जीपूरा पढ़ीं…


बारिश में जमके भींजले निरहुआ-मोनालिसा – Anjoria\nभोजपुरी सिनेमा के सुपरस्टार दिनेश लाल यादव निरहुआ आ हॉट गर्ल मोनालिसा पर पिछला दिने मुम्बई के बसरा स्टुडियों में फिलिम ‘जंजीर’ खातिर एगो हॉट गाना फिलिमावल गइल. एह हॉट आ सेक्सी गाना खातिर निरहुआ आ मोनालिसा बरखा में जम के भींजले आ एह गाना के पूरा करवलें. निरहुआ बतावत बाड़ें कि फिलिम के ई रोमांटिक गाना दर्शकन के खूब पसंद आई.\n‘जंजीर’ में निरहुआ आ मोनालिसा के जोड़ी पर एक से बढ़के एक गाना आ सीन फिलिमावल गइल बा. दुनु जने के पूरा उमेद बा कि ई गीत दर्शकन के बहुते नीक लागी.


फिल्म इंडस्ट्री के बिंदास अभिनेत्री हई रेखा – टटका खबर\nजन्मदिन 10 अक्टूबर के अवसर पर\nहिंदी सिनेमा मे रेखा एगो अइसन अभिनेत्री हई जे फिलिमन में अभिनेत्रियन के पेश करे के परंपरागत तरीका बदलवा दिहली आ अपना बिंदास अभिनय से दर्शकन बीच आपन खास पहचान बना लिहली.\n10 अक्तूबर 1954 के मद्रास मे जनमल रेखा, असली नाम भानुरेखा गणेशन, के अभिनय कला विरासत मे मिलल. उनकर पिता जैमिनी गणेशन अभिनेता आ मां पुष्पावली जानल मानल अभिनेत्री रहली. घर मे फिल्मी माहौल से रेखा के रूझान फिलिमन ओर हो गइल आ उहो अभिनेत्री बने के सपना देखे लगली.\nरेखा के करियर के शुरूआत बाल कलाकार के रुप मे साल 1966 के तेलुगु फिल्म “रंगुला रतनम” से भइल. अभिनेत्री के रुप मे शुरूआत कन्नड़ फिल्म “गोदाली सी.आई.डी 999” से कइली. नायक रहले सुपरस्टार डा.राजकुमार.\nहिंदी फिलिमन में रेखा “अनजाना” से शुरूआत कइली. एह फिलिम में अभिनेता विश्वजीत के साथ उनकर चुम्मा के सीन विवादित हो गइल आ फिलिम के सेंसरबोर्ड पास ना कइलसि. अरसा बाद इहे फिलिम “दो शिकारी” के नाम से रिलीज भइल बाकिर टिकट खिडकी पर असफल हो गइल.\nएकरा बाद रेखा के सिने कैरियर के सही शुरूआत 1970 मे “सावन भादो” से भइल. नायक रहले नवीन निश्चल. फिलिम टिकट खिडकी पर सुपरहिट साबित भइल आ रेखा के अभिनयो सराहल गइल.\nसाल 1976 मे रिलीज “दो अनजाने” रेखा के कैरियर के महत्वपूर्ण फिलिम साबित भइल आ सही मायनो मे अभिनेत्री के रुप मे उनकर ई पहिलका फिलिम रहल. एह फिलिम में रेखा के अमिताभ बच्चन संगे काम करे के मौका मिलल.\nसाल 1978 मे रिलीज फिल्म “घर” .रेखा के सिने कैरियर के अहम फिलिम साबित भइल. एहमें उनका के पहिला हाली सर्वश्रेष्ठ अभिनेत्री के फिल्मफेयर पुरस्कार खातिर नामांकित कइल गइल. साल 1980 मे रिलीज “खूबसूरत” रेखा के एगो अउर सुपरहिट फिल्म रहल. ऋषिकेश मुखर्जी के निर्देशन मे बनल एह फिलिम में रेखा के सर्वश्रेष्ठ अभिनेत्री के फिल्म फेयर पुरस्कार से सम्मानित कइल गइल.\nसाल 1981 मे रेखा के एगो अउर महत्वपूर्ण फिलिम “उमराव जान” रिलीज भइल. मिर्जा हादी रूसवा के मशहूर उर्दू उपन्यास “उमराव जान” पर आधारित एह फिलिम में रेखा उमराव जान के किरदार निभवली. एह किरदार के रेखा अइसन संजीदगी से निभवली कि आजु ले दर्शक ओकरा के भुलाइल नइखन.\nसाल 1981 मे आइल “सिलसिला” रेखा के बतावे जोग फिलिमन में शामिल कइल जाले. कहल जाला कि यश चोपडा के निर्देशन मे बनल एह फिलिम में अमिताभ बच्चन आ रेखा के बीच के रिश्ता रूपहला परदा पर पेश कइल गइल. फिलिम टिकट खिडकी त अधिका कामयाब ना रहल बाकिर दर्शक एकरा के रेखा के बढ़िया फिलिमे में गिनेले.\nसाल 1988 मे रिलीज फिलिम “खून भरी मांग” रेखा के सुपरहिट फिलिमन में रहल. राकेश रौशन के निर्देशन मे बनल एह फिलिम में रेखा के फेरू सर्वश्रेष्ठ अभिनेत्री के फिल्म फेयर पुरस्कार से सम्मानित कइल गइल.\nनब्बे का दशक मे रेखा फिलिमन में काम कइल बहुते कम क दिहली. साल 1996 मे रिलीज फिलिम “खिलाडियों का खिलाडी” मे रेखा एगो गैगस्टर माया के किरदार क के दर्शकन के वाहवाही लूटली, एह फिलिम ला उनका के सर्वश्रेष्ठ सहायक अभिनेत्री के फिल्मफेयर पुरस्कार मिलल.\nरेखा अनेके फिलिमन में अपना बिंदास अभिनय से दर्शकन के रोमांचित कइले बाड़ी. एह फिलिमन में “उत्सव”, “कामसूत्र”, आ “आस्था” जइसन फिलिम शामिल बाड़ी स. 70 के दशक के सबले चर्चित आ सफल फिल्मी जोडियन मे अमिताभ बच्चन अउर रेखा के नाम आवेला.\nसाल 2010 मे रेखा के देश के चउथका बड़हन नागरिक सम्मान पद्मश्री से अलंकृत कइल गइल.\nअपना चालीस साल के फिल्मी कैरियर में रेखा नाहियो त 175 फिलिमन में अभिनय कइले बाड़ी.


नारायण देसाई - विकिपीडिया\nनारायण देसाई (24 दिसम्बर 1924 - 15 मार्च 2015) एगो परसिद्ध गाँधीवादी रहलें। देसाई जी गाँधीजी के निजी सचिव आ उनकर जीवनीकार महादेव देसाई के लड़िका रहलें। नारायण देसाई भूदान आंदोलन आ सम्पूर्ण क्रांति आंदोलन से जुड़ल रहलें आ उनके "गाँधी कथा" खातिर जानल जाला जेवन ऊ 2004 में सुनावे शुरू कइलें।\nवेडची में नारायण देसाई (2007 में)\nगांधीवादी चिंतक एवं वक्ता\nगांधी कथा, गांधीवाद\n2 गांधीवादी के रूप में\n3 गाँधी कथा\nमहात्मा गाँधी के निजी सचिव अउरी जीवनीकार महादेव देसाई की पुत्र के रूप में इनकर जनम 24 दिसम्बर 1924 के गुजरात की वलसाड में भइल। साबरमती आश्रम में बचपन बीतल अउरी आरंभिक शिक्षा कि बाद इहाँके पढ़ाई छोड़ दिहलिन आ अपने बाबूजी के निर्देशन में बाद के शिक्षा ग्रहण कइलीं।\nनारायण देसाई क विवाह प्रसिद्द स्वतंत्रता सेनानी नबकृष्ण चौधुरी अउरीमालतीदेवी चौधरी की पुत्री उत्तरा चौधरी से भइल। एकरी बाद दूनो जन सूरत की लगे वेड़छी नामक एगो छोट गाँव में चले गये जहाँ पति-पतनी दूनो लोग पढ़ावे के काम शुरू कइलीं। आचार्य विनोबा भावे के भूदान आंदोलन से जुड़के देसाई जी गुजरात में काफ़ी भूदान यात्राएं कइलीं। देसाई जी भूदान आंदोलन के मुखपत्र "भूमिपुत्र" क शुरूआत कइलीं अउरी 1959 ले एकर संपादक रहलीं।\nगांधीवादी के रूप मेंसंपादन\nसूत कातत नारायण देसाई जी\nनारायण देसाई गाँधीजी की आदर्श पर अटूट श्रद्धा अउरी विश्वास रखत रहलीं। इहाँके आपन पूरा जिनगी महात्मा जी की बतायवल डहर पर चलिके बितवलीं आ एही आदर्शन के परचार प्रसार करे में लागल रहलीं।\nउहाँके 'तरुण शांति सेना' के नेतृत्व कइलीं, वेडची में अणु शक्ति रहित विश्व खातिर एगो विद्यालय के अस्थापना कइलीं आ गांधी शान्ति प्रतिष्ठान, गांधी विचार परिषद अउरी गांधी स्मृति संस्थान से जुड़ल रहलीं।\nदेसाई जी गुजरात विद्यापीठ के 23 जुलाई 2007 से पिछले साल नवंबर ले कुलाधिपति रहलीं।\nनारायण देसाई जी 2004 में एगो नई पहल कइलीं जे में उहाँके गाँधी जी के जीवन क कहानी सुनावे शुरू कइलीं। एके गाँधी कथा क नाँव दिहल गइल।\n15 मार्च 2015 के नारायण देसाई क निधन हो गइल। एकरा पहिले इहाँके 10 दिसम्बर से कोमा में रहलीं बाकी फिन से चैतन्य हो के स्वास्थ्यलाभ करत रहलीं जेकरा बाद अचानक इहाँ के निधन हो गइल।\n↑ 1.0 1.1 1.2 "प्रख्यात गांधीवादी नारायण देसाई का निधन". प्रभात खबर. 16 मार्च 2015. पहुँचतिथी 16 मार्च 2015.\n↑ 2.0 2.1 PTI (15 मार्च 2015). "Noted Gandhian Narayan Desai passes away". The Economic Times. पहुँचतिथी 15 मार्च 2015.\n↑ "Narayan Desai passes away". DeshGujarat. पहुँचतिथी 15 मार्च 2015.\n↑ मोहन, सुरेन्द्र. समाजवाद, धर्मनिरपेक्षता अउरीसामजिक न्याय. राजकमल प्रकाशन. प. 82. पहुँचतिथी 16 मार्च 2015.\nगांधी कथा क वीडियो गैलरी , साबरमती स्थित गांधी आश्रम की वेबसाइट पर।\n"https://bh.wikipedia.org/w/index.php?title=नारायण_देसाई&oldid=558023" से लिहल गइल\nLast edited on4अप्रैल 2018, at 13:39\nएह पन्ना पर आखिरी बेर संपादन4अप्रैल 2018 के 13:39 बजे भइल रहल।


नरेन्दर प्रताप सिंह ले आवत बाड़न ‘सरफिरा‘ – Anjoria\nन्यू इन्द्रा इंटरटेंमेंट के बैनर तले बने जात भोजपुरी फिलिम ‘सरफिरा‘ के गाना के रिकार्डिंग मुम्बई में तेजी से करावल जात बा. एहमें कुल दस गो गाबा बा. अब एकर शूटिंग के एलान जल्दिए होखे वाला बा.\nएह फिलिम के निर्मात नरेंदर प्रताप सिंह यूपी के जौनपुर जिला के अतरौरा गाँव के हउवें आ एह फिलिम से पहिले अनेके म्यूजिक वीडियो एलबम बना चुकल बाड़न. “सरफिरा” उनुकर पहिलका फिलिम ह. ई फिलिम एक्शन आ कॉमेडी भरल मनोरंजक फिलिम होखी. निर्देशन मिथिलेश अविनाश करत बाड़ें,\nनिर्माता नरेन्द्र प्रताप सिंह, लेखक निर्देशक मिथिलेश अविनाश, गीतकार विनय बिहारी, सागर परदेशी, राजेश मिश्रा, अशोक सिन्हा, प्यारे लाल यादव, संगीतकार छोटे बाबा, छायांकनकर्ता डी.के. शर्मा फाईटमास्टर हीरा यादव, नृत्यनिर्देशक सतोष सर्वदर्शी, एडिटर धरम सोनी, आ सह निर्माता अब्बास अली अंसारी हउवें.\nमुख्य कलाकारन में शिवम तिवारी, जितेन्द्र सिंह, अमित उपाध्याय, विष्णु शंकर बेलू, दीपक भाटिया, गोपाल राय वगेरह के नाम शामिल बा.\nखेसारी लाल यादव निर्देशक मिथिलेश अविनाश के फिलिम में पहिला हाली


मोतिहारी – Page2– टटका खबर\nटटका खबर : शुक, 31 जुलाई 2015 (अबेर)\nलोकसभा में गृहमंत्री राजनाथ सिंह शुक का दिने कांग्रेस के याद दिअवलन कि यूपीए सरकार का दौरान ‘हिंदू आतंकवाद’ के जुमला गढ़ के देश में आतंकवाद का खिलाफ लड़ाई के कमजोर क दीहल गइल. एह बात ला हाफिज सईद तब सरहले रहुवे यूपीए सरकार के. कहलन कि मोदी सरकार अब एह तरह के शर्मनाक हालात\nभोजपुरी पट्टी के खबर (मंगल, 17 मार्च 2015)\n(सोमार, 16 मार्च के खबर) इलाहाबाद जिला न्यायालय में दरोगा से अझुरइला का चलते भइल वकील के हत्या का खिलाफ देश भर के वकील विरोध दिवस मनवले सोमार का दिने आ बिहार यूपी के अदालतन में कतहीं कवनो काम ना हो पावल. एह लोग के शिकायत बा कि गोली मारे वाला दरोगा के हीरो काहे\nभोजपुरी पट्टी के खबर (सोमार, 16 मार्च 2015)\n(अतवार, 15 मार्च के खबर) सोमार से वाराणसी सिटी से गाजीपुर सिटी का बीच एगो नया डीएमयू चलावल जाई जवन नौ बजे सिटी से खुल के साढ़े एगारह बजे गाजीपुर चहुँपी आ ओहिजा से वापसी में तीन बजे गाजीपुर से खुली साँझ सवा पाँच बजे सिटी टीसन चहुँपी. सोमारे से छपरा मंड़ुआडीह डीएमयू के बंद\nभोजपुरी पट्टी के खबर (अतवार, 15 मार्च 2015)\n(शनिचर, 14 मार्च के खबर) गाजीपुर जिला के शादियाबाद इलाका के करीमुल्लाहपुर गाँव में एगो औरत अपना तीन गो बेटन के फाँसी पर लटकवला का बाद अपनहूँ फाँसी पर लटक के जान दे दिहलसि. हालांकि ओकरा नइहर के लोग ओकरा मरद आ ससुर पर हत्या करे के आरोप लगावत मुकदमा लिखववले बाड़े. बलिया जिला के\nभोजपुरी पट्टी के खबर (शनिचर, 14 मार्च 2015)\n(शुक, 13 मार्च के खबर) बुध का रात बक्सर में भइल सड़क हादसा का बाद भइल बवाल खातिर चार गो मुकदमा दर्ज कइले बिया पुलिस आ डेढ़ हजार लोग का खिलाफ एफआईआर लिखले बिया. एहमें 45 लोग के नामजद आरोपी बनावल गइल बा. रोहतास जिला के काराकाट इलाका के धवनी गांव में बियफे का रात\nभोजपुरी पट्टी के खबर (शुक, 13 मार्च 2015)\n(बियफे, 12 मार्च के खबर) बक्सर शहर के सिंडीकेट आ गोलंबर के इलाका बुध का सगरी रात जरत रह गइल. सड़क हादसे में चार आदमी के मौत आ एक दर्जन लोग के घवाहिल भइला का बाद खिसियाइल लोग के बवाल देखत इहे बुझाव कि पुलिस प्रशासन पर से लोग के भरोसा उठ गइल बा. प्रशासन\nभोजपुरी पट्टी के खबर (बुध, 11 मार्च 2015)\n(मंगल, 10 मार्च के खबर) बिहार विधानसभा में आजु नीतीश सरकार के आपन बहुमत साबित करे के बा. एह वोटिंग में जीतन राम माँझी आ उनकर समर्थक विधायको नीतीशे का पक्ष में वोट करीहें ना त विधायिकी छीना जाई. मंगल का दिने लोकसभा में भूमि अधिग्रहण, पुनर्वास आ पुनर्स्थापन विधेयक पारित हो गइल. सरकार एह\nभोजपुरी पट्टी के खबर (मंगल, 10 मार्च 2015)\n(सोमार,9मार्च के खबर) आरा न्यूज भोजपुर जिला के कश्यपनगर पुलिस लाइन मुहल्ला में सोमार का दिने पानी में डूबला का चलते पैंसठ बरीस के एगो आदमी के मौत हो गइल. गायक अभिनेता पवन सिंह के पत्नी नीलम के खुदकुशी करे के कारण के कवनो थाह नइखे लागल अबले. केहू कुछ बतावे के तइयार\nभोजपुरी पट्टी से टटका खबर\n(शनिचर, 28 फरवरी के खबर) हप्ता में तीन दिन चले वाली छपरा-लखनऊ एक्सप्रेस के संचालन पहली मार्च से शुरू हो जाई. 15053/15054 नंबर वाला एह गाड़ी के रेल राज्य मंत्री मनोज सिन्हा वाराणसी टीसन से झंडी देखा के रवाना करइहें. भारत के पहिलका राष्ट्रपति देशरत्न डा. राजेन्द्र पसाद के 52 वीं पुण्यतिथि का मौका पर\nदेश दुनिया के खबर भोजपुरी में (बियफे, 19 फरवरी 2015)\n(बुध, 18 फरवरी के खबर) पटना उच्‍च न्‍यायालय जीतनराम मांझी सरकार के बड़हन नीतिगत फैसला लेबे पर रोक हटा दिहलसि त माँझी कैबिनेट नया फैसलन के बरखा करा दिहलेंं. एह फैसलन में सरकारी नौकरी में 35 फीसदी महिला आरक्षण, पुलिस में हर साल तेरह महीना के तनखाह, किसान सलाहकारन आ होमगार्डन के मानदेय में बढ़ोतरी,\nदेश दुनिया के खबर भोजपुरी में (बुध, 18 फरवरी 2015)\n(मंगल, 17 फरवरी के खबर) ईसाईयन के एगो समारोह में शामिल होखे चहुँपल प्रधानमंत्री मोदी कहलन कि उनकर सरकार देश में कवनो संप्रदाय के नफरत पसारे ना दी आ धार्मिक आजादी के मान राखी. हालांकि हाल ही में दिल्ली के एगो स्कूल में भइल चोरी के घटना का बाद मीडिया में बेवजह के बवाल खड़ा\nदेश दुनिया के खबर भोजपुरी में (मंगल, 17 फरवरी 2015)\nनमस्कार! आजु महाशिवरात्रि का दिने रउरा सभे ला शुभकामना करत टटका खबर पर पेश बा सोमार 16 फरवरी के खबर. Download Music – Embed Audio Files – TatkaKhabar-16-Feb-15 श्रीलंका में पिछला महीना भइल चुनाव जीतला का बाद पहिला बेर विदेश यात्रा पर निकलल श्रीलंका के राष्ट्रपति मैथ्रिपाला सिरिसेना सोमार का दिने प्रधानमंत्री नरेंद्र मोदी से\nटटका खबर : 31 अक्टूबर 2014, शुक\nउत्तर प्रदेश सरकार के आदेश से अब हर महीना के तिसरका बुध का दिने जिलाधिकारी लोग ‘किसान दिवस’ के आयोजन कराई जवना में किसानन के समस्या सुनल जाई आ ओकर समाधान के रास्ता निकालल बतावल जाई. सपा में आवे ला बेचैन अमर सिंह के राह रोकले आजम खाँ अपना पत्नी के मिलल राज्यसभा टिकट से\nटटका खबर : 30 अक्टूबर 2014, बियफे\nबियफे का भोर मे उगत आदित्य के अर्घ देके चार दिन चलेवाला महापर्व छठ के समापन हो गइल. बिहार के मुख्यमंत्री जीतन राम माँझी के पत्नी छठ मईया से अपना पति के कुर्सी बनवले राखे के मनता मँगली. उत्तर प्रदेश परिवहन आयुक्त के आदेश का बाद राज्य भर में हर वाहन पर चमके वाला टेप\nटटका खबर : 29 अक्टूबर 2014, बुध\nछठ महापर्व का तिसरा दिने आजु व्रती लोग नदी तालाब पोखरा समुद्र का किनारे पानी में खड़ा होके डूबत सूरज के अर्घ दिहल. काल्हु सबेरे उगत सूरज के अर्घ दिहला का साथे चार दिन चले वाला ई महापर्व पूरा हो जाई. इलाहाबाद के फाफामऊ में आजु बुध का दिने एगो कार आ टैंकर के टक्कर\nटटका खबर : 28 अक्टूबर 2014, मंगल\nभारत में जर्मनी के राजदूत माइकल स्टेनर मंगलवार को पटना में बिहार के मुख्यमंत्री जीतन राम मांझी से मुलाकात की। इस बैठक में जर्मनी एवं भारत के संबंधों की चर्चा की गई। बैठक में जर्मनी ने बिहार को कृषि के क्षेत्र में सहयोग देने का आश्वासन दिया। लोक आस्था के महापर्व छठ के चार दिन\nटटका खबर : 27 अक्टूबर 2014, सोमार\nवियतनाम के प्रधानमंत्री नुएन तन जुंग सोमार का दिने बोधगया जा के महाबोधि मंदिर में विशेष प्रार्थना कइलन. ऊ बिहार के मुख्यमंत्री जीतन राम मांझी का साथ कुछ मुद्दन पर बातचीत कइलन. उत्तर प्रदेश लेखपाल संघ के गोहार पर आजु राज्य के लेखपाल बेमियादी हड़ताल पर चल गइले. बस्ती जिला के महुअर गाँव का लगे\nटटका खबर : 26 अक्टूबर 2014, अतवार\nछठ पर्व देखत निर्वाचन आयोग झारखंड विधानसभा चुनाव के पहिला दौर के अधिसूचना 28 अक्‍टूबर के जारी करी. पहिले एकर तारीख 29 अक्‍टूबर बतावल गइल रहे. अउरी कवनो तारीख में बदलाव नइखे भइल. दर्जा मिलल मंत्रियन के बर्खास्तगी के बाद अब यूपी सरकार के गाज ओकरा वकीलन प गिर सकेला जे लोग जिरह का दौरान\nटटका खबर : 25 अक्टूबर 2014, शनिचर\nगड़बड़ी ना पसारे के चेतावनी देत उत्तर प्रदेश के मुख्यमंत्री अखिलेश यादव आजु राज्यमंत्री के दर्जा मिलल सगरी 80 गो मंत्रियन के बर्खास्त कर दिहलन. पिछला दिने यूपी सरकार के राज्य मंत्री दरजा मिलल एगो नेता के बाप बागपत में पुलिसवालन के हड़का के गोकशी का मामिला में दू गो अपराधियन के गिरफ्तार करे से\nटटका खबर : 24 अक्टूबर 2014, शुक\nआजमगढ के आलापुर पुलिस एगो आदमी के गिरफ्तार क लिहलसि जे अपने अपहरण के नाटक रचले रहल. सासाराम नगर थाना के चवरतकिया मुहल्ला में काल्हु रात पटाखा छोड़त भाई-बहिन के पड़ोसी गोली मार दिहलसि. गोली आंख में लागल बा. दुनू के आस्पताल में भरती करावल गइल बा. सारण जिला के अमनौर प्राथमिक स्वास्थ्य केन्द्र पर


विश्व हिन्दू परिषद – टटका खबर\nअहमदाबाद, 14 अप्रैल (वार्ता). विश्व हिन्दू परिषद के इतिहास में पहिला बेर करावल गइल चुनाव में अपना खेमा के करारी हार से खोंखियाइल प्रवीण तोगड़िया गुट आजु अहमदाबाद में विहिप के प्रदेश मुख्यालय पर जम के नारेबाजी कइलें आ बवाल कटलें. अंतर्राष्ट्रीय अध्यक्ष पद खातिर भइल चुनाव में चुनाव में अपना समर्थक राघव रेड्डी के…\nRead More about विहिप चुनाव में हार का बाद तोगड़िया गुट के बवाल\nहिन्दू नेता के लागत बा अपना जान प खतरा\nविश्व हिन्दू परिषद के नेता प्रवीण तोगड़िया के अपना जान प खतरा लउकत बा आ ऊ देश के हिन्दूवादी सरकारन से आपन जान बचावे के जुगाड़ गगावत जलत बाड़ें. सोमार का दिने करीब बारह घंता लापता रहला का बाद उनुकर पता तब चलल जब उनुका के केहू बेहोशी का हालत में अस्पताल में भरती करा…\nRead More about हिन्दू नेता के लागत बा अपना जान प खतरा\nविहिप नेता अशोक सिंहल के गंगालाभ\nविश्व हिन्दू परिषद के संरक्षक आ अंतर्राष्ट्रीय अध्यक्ष अशोक सिंहल के आजु उपरी बेरा दिल्ली के मेदांता अस्पताल में निधन हो गइल जहाँ बियफे का दिने उनुका के भरती करावल गइल रहुवे. अशोक सिंहल के निधन पर शोक जतावत पीएम मोदी ट्वीट कइले बाड़न कि अशोक सिंहल के गंगालाभ उनुका ला निजी दुख का तरह…\nRead More about विहिप नेता अशोक सिंहल के गंगालाभ\nविहिप के प्रतिनिधि अखिलेश यादव से भेंट क के राममंदिर बनवावे के गोहार लगवलें\nकाल्हु विश्व हिन्दू परिषद के संरक्षक अशोक सिंघल का नेतृत्व में एगो प्रतिनिधिमंडल मुख्यमंत्री अखिलेश यादव से भेंट कइलस आ उनुका से अयोध्या में होखे जात 84 कोसी परिक्रमा खातिर सहयोग मँगलसि. मुख्यमंत्री के एगो ज्ञापनो दिहल गइल. बाद में लोग मुलायमो सिंह से भेंट कइल आ उनुका से अपना असर के इस्तेमाल करत मुस्लिम…\nRead More about विहिप के प्रतिनिधि अखिलेश यादव से भेंट क के राममंदिर बनवावे के गोहार लगवलें


फिल्म फौजी के स्पेशल स्क्रीनिंग – Anjoria\nफिल्म फौजी के स्पेशल स्क्रीनिंग\nफरवरी 13, 2011\nपिछला दिने उदित नारायण, कुमार अन्ना, के रामजी सिंह, अझय सिंह वगैरह का मौजूदगी में डी॰एस॰ फिल्म्स इन्टरटेनमेंट के बनावल भोजपुरी फिल्म “फौजी” के खास स्क्रीनिंग करावल गइल. फिल्म के खास कलाकारन में नवोदित अभिनेता शिवम तिवारी, रानी चटर्जी, मनोज टाइगर, विनय बिहारी, प्रिया शर्मा, सधीर दलवी, माया यादव, दीपक भाटिया, समीर शेखम संजु श्रीवास्तव, आ मेहमान भूमिका में सुदीप पाण्डेय के नाम शामिल बा. फिल्म के निर्देशन पराग पाटिल कइले बाड़न आ संगीत राज सेन आर पी ठाकुर के बा. बिहार आ पंजाब में फिल्म जल्दिये रिलीज होखे जा रहल बिया.\nहमार वचन के संगीतमय शुरुआत\nद ग्रेट हीरो हीरालाल पंकज केसरी दर्शकन पर जादू कर दिहले बाड़न